sagorsarker/bangla-wikipedia huggingface dataset:
পোডিয়াম

পোডিয়াম (পোডিয়ামস বা পোডিয়া) হলো এমন এক ধরনের মঞ্চ যা কোনো বস্তু বা ব্যক্তিকে আশপাশের পরিবেশের তুলনায় সামান্য উঁচুতে তুলে ধরে। স্থাপত্যে অনেক সময় ভবন একটি বড় পোডিয়ামের ওপর নির্মিত হয়।
পোডিয়াম সাধারণত মানুষকে উঁচু করে তোলার জন্যও ব্যবহৃত হয়—যেমন কোনো অর্কেস্ট্রার কন্ডাক্টর বা বক্তা প্রায়ই পোডিয়ামে দাঁড়িয়ে থাকেন। উত্তর আমেরিকান ইংরেজিতে ‘‘পোডিয়াম’’ শব্দটি ক্রমশ ‘‘লেকটার্ন’’ অর্থেও ব্যবহৃত হচ্ছে।
"পোডিয়াম" শব্দটি এসেছে লাতিন ভাষা থেকে, যা প্রাচীন গ্রিক ("podion") থেকে উদ্ভূত, যার মূল ("pous", অর্থাৎ “পা”)।
পোডিয়াম প্রথম ব্যবহার হয় ১৯৩০ সালের ব্রিটিশ সাম্রাজ্য গেমসে। এরপর ১৯৩২ সালের শীতকালীন ও গ্রীষ্মকালীন অলিম্পিকে এটি জনপ্রিয়তা পায়।
“Podiuming” শব্দটি এখন অনেকেই ব্যবহার করেন প্রথম তিনে জায়গা পাওয়ার অর্থে, যদিও এটি নিয়ে ভাষাতাত্ত্বিক বিতর্ক রয়েছে। "দ্য নিউ ইয়র্ক টাইমস" এ নিয়ে ২০১০ সালে একটি প্রতিবেদন প্রকাশ করে।
বিভিন্ন ক্রীড়া প্রতিযোগিতায় সেরা তিন প্রতিযোগীকে সম্মান জানাতে পোডিয়াম ব্যবহার করা হয়। আধুনিক অলিম্পিকে তিন ধাপবিশিষ্ট পোডিয়াম থাকে—মাঝখানে সবচেয়ে উঁচু ধাপে স্বর্ণপদকজয়ী, ডান পাশে কিছুটা নিচু ধাপে রৌপ্যপদকজয়ী এবং বাম পাশে কংস্যপদকজয়ী থাকেন। ২০১৬ সালের রিও অলিম্পিকে রৌপ্য ও কংস্য পদকের স্তর একই উচ্চতার ছিল।
অনেক খেলাধুলায় প্রথম তিনে থাকার ঘটনাকে ‘‘পোডিয়াম ফিনিশ’’ বলা হয়। কিছু খেলায় এটি আনুষ্ঠানিক পরিসংখ্যান হিসেবেও ব্যবহৃত হয়। যুক্তরাষ্ট্রে ‘‘to podium’’ শব্দটি একটি ক্রিয়া হিসেবেও ব্যবহৃত হয়, যার মানে হলো পোডিয়ামে উঠে আসা।
অনেক মোটর রেসে বিজয়ী তিনজন চালক পোডিয়ামে উঠে ট্রফি গ্রহণ করেন। মাঝে বিজয়ী, ডান পাশে দ্বিতীয় এবং বামে তৃতীয় স্থানাধিকারী থাকেন। কোনো কোনো রেসে বিজয়ী দলের একজন প্রতিনিধি আলাদা ধাপে দাঁড়ান।
অনুষ্ঠানে বাজানো হয় বিজয়ীদের জাতীয় সংগীত এবং উত্তোলন করা হয় তাদের দেশের পতাকা। অনেক সময় চালকদের শ্যাম্পেন ছিটিয়ে উদযাপন করতে দেখা যায়, যা ১৯৬৭ সালের লে মানস রেসে ড্যান গার্নের মাধ্যমে শুরু হয়। তবে কোনো দুর্ঘটনা বা মৃত্যুর ঘটনা ঘটলে এই রীতি পালন করা হয় না। অ্যালকোহল নিষিদ্ধ দেশগুলোতে শ্যাম্পেনের পরিবর্তে গোলাপজল বা অন্য পানীয় ব্যবহার করা হয়।
যুক্তরাষ্ট্রের ন্যাসকার কাপ সিরিজ-এ পোডিয়ামের পরিবর্তে ভিক্টরি লেন-এ বিজয় উদযাপন করা হয়। ইন্ডিকার সিরিজ ইন্ডিয়ানাপলিস ৫০০ বা টেক্সাস মোটর স্পিডওয়ে-তে পোডিয়াম ব্যবহার না করলেও অন্যান্য রেসে এটি ব্যবহার করা হয়।
স্থাপত্যে পোডিয়াম মানে এমন একটি ভিত্তি বা মঞ্চ, যা মাটির সমতলে থাকলেও ভবনটিকে কিছুটা উঁচুতে তুলে ধরে। প্রাচীন আমল থেকে আজ পর্যন্ত বিভিন্ন উচ্চতার পোডিয়াম ব্যবহার হয়ে আসছে।
প্রিন্সটন ইউনিভার্সিটি প্রেস

প্রিন্সটন ইউনিভার্সিটি প্রেস একটি স্বাধীন একাডেমি প্রকাশনা সংস্থা, যার ঘনিষ্ঠ সম্পর্ক রয়েছে প্রিন্সটন বিশ্ববিদ্যালয়ের সঙ্গে। এর মূল লক্ষ্য হল শিক্ষা ও গবেষণালব্ধ জ্ঞান একাডেমিয়া ও সাধারণ সমাজে ছড়িয়ে দেওয়া।
এই প্রেসটি ১৯০৫ সালে হুইটনি ড্যারো প্রতিষ্ঠা করেন। আর্থিক সহায়তা দেন চার্লস স্ক্রিবনার (দ্বিতীয়), যিনি প্রিন্সটনেরই একজন প্রাক্তনী। এটি মূলত একটি মুদ্রণযন্ত্র হিসেবে প্রতিষ্ঠিত হয় প্রিন্সটন সম্প্রদায়ের জন্য। ১৯১১ সালে উইলিয়াম স্ট্রিটে এর নিজস্ব ভবন নির্মিত হয়। প্রেসের প্রথম প্রকাশনা ছিল জন উইদারস্পুনের "নৈতিক দর্শনের উপর বক্তৃতা"-এর ১৯১২ সালের একটি নতুন সংস্করণ।
প্রিন্সটনের সদ্য স্নাতক হুইটনি ড্যারো ১৯০৫ সালে এই প্রেসটি প্রতিষ্ঠা করেন। তাঁর সঙ্গে আর্থিকভাবে সহযোগিতা করেন প্রাক্তন ছাত্র চার্লস স্ক্রিবনার (দ্বিতীয়)। তাঁরা স্থানীয় দুটি প্রকাশনা—"Princeton Alumni Weekly" ও Princeton Press—এর যন্ত্রপাতি কিনে নিয়ে প্রেস চালু করেন। শুরুতে প্রেসটি পত্রিকা, বিশ্ববিদ্যালয়ের নথিপত্র এবং "The Daily Princetonian" ছাপাত। পরে ধীরে ধীরে বই প্রকাশনার দিকেও এগিয়ে যায়।
প্রেসটি শুরুতে একটি লাভজনক প্রতিষ্ঠান হলেও ১৯১০ সালে এটি অলাভজনক সংস্থায় পরিণত হয়। ১৯১১ সাল থেকে এটি উইলিয়াম স্ট্রিটে স্থায়ীভাবে গথিক শৈলিতে নির্মিত একটি নিজস্ব ভবনে স্থানান্তরিত হয়। এই ভবনের নকশা করেন স্থপতি আর্নেস্ট ফ্ল্যাগ এবং ১৯৬৫ সালে এর নাম রাখা হয় "স্ক্রিবনার ভবন"। ভবনের নকশা অনুপ্রাণিত ছিল বেলজিয়ামের অ্যান্টওয়ার্পে অবস্থিত প্ল্যান্টিন-মোরেটুস মুদ্রণ জাদুঘর থেকে।
১৯৯৯ সালে প্রেসটি ইংল্যান্ডের অক্সফোর্ডের উত্তরে উডস্টকে একটি ইউরোপীয় অফিস খোলে এবং ২০১৭ সালের শুরুতে চীনের বেইজিংয়ে আরেকটি অফিস চালু করে।
প্রেসটি Association of American Publishers (আমেরিকান প্রকাশক সমিতি)-এর সদস্য হিসেবে Hachette বনাম ইন্টারনেট আর্কাইভ মামলায় অংশ নেয়। এ মামলার ফলে ইন্টারনেট আর্কাইভ থেকে প্রায় পাঁচ লক্ষ বইয়ের প্রবেশাধিকার সরিয়ে নেওয়া হয়।
প্রিন্সটন ইউনিভার্সিটি প্রেস থেকে প্রকাশিত ছয়টি গ্রন্থ পুলিৎজার পুরস্কার লাভ করেছে:
এছাড়াও প্রেসের বইগুলো Bancroft পুরস্কার, Nautilus Book Award এবং National Book Award-এর মতো সম্মানজনক পুরস্কারে ভূষিত হয়েছে।
প্রেসের বহুখণ্ডের গবেষণাধর্মী দলিলপ্রকাশ প্রকল্পগুলোর মধ্যে রয়েছে:
বিশেষজ্ঞদের মতে, "উড্রো উইলসন-এর দলিলপত্র" প্রকাশ “সম্পাদনার ইতিহাসে এক অনন্য কীর্তি।”
পল মেলন-এর Old Dominion Foundation-এর উদ্যোগে ১৯৪৩ সালে বলিঞ্জেন ফাউন্ডেশন নামে একটি প্রকল্প শুরু হয়। ১৯৪৫ সাল থেকে এটি স্বাধীনভাবে প্রকাশনা ও গবেষণা সহায়তা দান শুরু করে। প্রকাশনার ক্ষেত্র ছিল পুরাতত্ত্ব, কবিতা, এবং মনোবিজ্ঞানসহ নানা বিষয়। ১৯৬৯ সালে বলিঞ্জেন সিরিজটি প্রিন্সটন ইউনিভার্সিটি প্রেসে স্থানান্তরিত হয়।
পরিবহনের উপায়

পরিবহনের উপায় বলতে পরিবহনের বিভিন্ন মাধ্যমের (স্থলপথ, জলপথ, রেলপথ, আকাশপথ, ইত্যাদি) ভেতর দিয়ে এক স্থান থেকে আরেক স্থানে মানুষ (যাত্রী) বা মাল পরিবহন প্রক্রিয়া বাস্তবায়নকারী ভৌত যানবাহন বা ব্যবস্থাগুলিকে বোঝায়।
কিউবা মিচেল

কিউবা রাউল মিচেল(, ; (জন্ম: ২৩ নভেম্বর ২০০৫) হলেন একজন বাংলাদেশী পেশাদার ফুটবলার, যিনি প্রিমিয়ার লিগ ক্লাব সান্ডারল্যান্ডে মিডফিল্ডার হিসেবে খেলেন।
কিউবার জন্ম ২৩ নভেম্বর ২০০৫ সালে বার্মিংহামে, ইংল্যান্ডে। তার পারিবারিক পটভূমি বৈচিত্র্যময় - বাবার দিক থেকে তার প্রপিতামহ-প্রপিতামহীর মাধ্যমে জ্যামাইকান বংশোদ্ভূত এবং মায়ের দিক থেকে বাংলাদেশী বংশপরম্পরা রয়েছে।
বার্মিংহাম সিটির সাথে ক্যারিয়ার শুরু করার পর, কিউবা ২০২২ সালে প্রাথমিকভাবে দুই বছরের স্কলারশিপ চুক্তিতে সান্ডারল্যান্ডে যোগ দেন। ২০২২–২৩ মৌসুমে সান্ডারল্যান্ডের অনূর্ধ্ব-১৮ দলের হয়ে নিয়মিত খেলার সময়ই তিনি অনূর্ধ্ব-২১ দলের হয়ে অভিষেক করেন। ২০২৩ সালে আঘাত কাটিয়ে ওঠার পর, ২০২৩–২৪ মৌসুমে তিনি অনূর্ধ্ব-২১ দলের হয়ে ১৬টি ম্যাচ খেলেন। ২০২৪ সালের ৪ জুলাই তিনি ক্লাবের সাথে তার প্রথম পেশাদার চুক্তি স্বাক্ষর করেন।
কিউবা ইংল্যান্ড, বাংলাদেশ এবং জ্যামাইকা - এই তিন দেশের জাতীয় দলের প্রতিনিধিত্ব করার যোগ্য।
২০২৫ সালের ১৯ এপ্রিল, বাংলাদেশ ফুটবল ফেডারেশন (বিএফএফ) তাকে বাংলাদেশ জাতীয় দলে খেলার প্রস্তাব দেয়। প্রতিবেদন অনুযায়ী, বিএফএফ এবং কিউবার মধ্যে আলোচনায় উল্লেখযোগ্য অগ্রগতি হয়েছে। এর একদিন আগে, সিনিয়র ফুটবল সাংবাদিক পিট ও'রর্ক জানান যে কিউবা ইতিমধ্যেই বাংলাদেশের প্রতি আনুগত্য প্রকাশ করেছেন। তার প্রতিনিধি প্রতিষ্ঠান ডমিন্যান্স স্পোর্টস গ্রুপের একটি সোশ্যাল মিডিয়া পোস্টের পরই এই খবর প্রকাশিত হয়। কিউবা ১ জুন বাংলাদেশী পাসপোর্ট লাভ করেন, এবং ৩ জুন ফিফার অনুমোদন লাভ করে আনুষ্ঠানিকভাবে বাংলাদেশের প্রতিনিধিত্ব করার যোগ্যতা অর্জন করেন।
জন হেওয়ার্ড (নিউফাউন্ডল্যান্ড রাজনীতিবিদ)

জন হেওয়ার্ড (আনু. ১৮১৯ – ১৩ মার্চ, ১৮৮৫) নিউফাউন্ডল্যান্ডের একজন আইনজীবী, বিচারক এবং রাজনীতিবিদ। তিনি ১৮৫২ থেকে ১৮৬৬ সাল পর্যন্ত নিউফাউন্ডল্যান্ড হাউস অফ অ্যাসেম্বলিতে দায়িত্ব পালন করেন।
তার জন্ম হারবার গ্রেস-এ এবং পড়াশোনাও সেখানেই। তিনি জর্জ হেনরি এমারসনের অধীনে আইন অধ্যয়ন করেন এবং ১৮৪১ সালে নিউফাউন্ডল্যান্ড বারে ডাক পান। তিনি নর্দার্ন সার্কিট কোর্টে প্রধান কেরানি ও নিবন্ধক এবং হারবার গ্রেসের কাস্টমসের উপ-সংগ্রাহক হিসেবে দায়িত্ব পালন করেন।
১৮৪৯ সালে, জন এবং তার ছোট নতুন পরিবার উইসকনসিনের ওয়াশিংটন কাউন্টির দিকে যাত্রা করে। তাদের এই ভ্রমণ যাত্রাটি প্রায় দেড় সপ্তাহ সময় লেগেছিল। তারা নিউফাউন্ডল্যান্ড থেকে নিউ ইয়র্কের উদ্দেশ্যে একটি নৌকায় যাত্রা করে, তারপর খাল ধরে আলবানিতে যায়, আরেকটি নৌকায় বাফেলো যায়। তারা ওয়াগনে করে উইসকনসিনে পাড়ি দেয় এবং সেখানে একটি খামার কিনে এবং সেটির জমি প্রস্তুত করেছিল। কয়েক মাস পর, তার শ্বশুরকে লেখা একটি চিঠিতে, তাকে বেশ আশাবাদী দেখায়। এতদসত্ত্বেও, ১৮৫০ সালের শেষের দিকে তিনি হারবার গ্রেসে ফিরে আসেন এবং ১৮৫১ সালে কাস্টমসের উপ-সংগ্রাহক হন।
হেওয়ার্ড ১৮৫২ সালে কনসেপশন বে এর জন্য অ্যাসেম্বলিতে নির্বাচিত হন এবং হারবার গ্রেস এর জন্য ১৮৫৫ সালে, এবং ১৮৫৯ সালে পুন:নির্বাচিত হন। তিনি ১৮৬১ সাল পর্যন্ত প্রাদেশিক মন্ত্রিসভায় সলিসিটর জেনারেল হিসেবে দায়িত্ব পালন করেন। ১৮৬১ সালে হারবার গ্রেস নির্বাচনের ফলাফল সহিংসতার কারণে বাতিল করা হয়েছিল; যদিও বছর শেষে অনুষ্ঠিত উপনির্বাচনে হেওয়ার্ড পুন:নির্বাচিত হন। ১৮৬৫ সালে তিনি আবারও নির্বাচিত হন এবং পুনরায় সলিসিটর জেনারেল হিসেবে মনোনীত হন। ১৮৬৬ সালে কানাডার সাথে একীভুতকরণের প্রস্তাবের বিরোধিতা করেন হেওয়ার্ড। সেবছরের আগস্টে তিনি রাজনীতিতে ইস্তফা দেন এবং নিউফাউন্ডল্যান্ডের সুপ্রিম কোর্টে সহকারী বিচারপতি হিসেবে নিয়োগ পান। ১৮৮৪ সালে অসুস্থতার কারণে হেওয়ার্ড বেঞ্চ থেকে অবসর গ্রহণ করেন এবং পরের বছর মারা যান।
পিটার মরগান

পিটার জুলিয়ান রবিন মরগ্যান (জন্ম ১০ এপ্রিল ১৯৬৩) একজন ব্রিটিশ চিত্রনাট্যকার ও নাট্যকার। তিনি রানী এলিজাবেথ দ্বিতীয়-সহ ঐতিহাসিক ঘটনা ও ব্যক্তিত্ব সম্পর্কে নাটক, চলচ্চিত্র ও টেলিভিশনের জন্য রচনা করেছেন। তিনি পাঁচটি বাফটা পুরস্কার, দুটি প্রাইমটাইম এমি পুরস্কার এবং চারটি গোল্ডেন গ্লোব পুরস্কার সহ অসংখ্য সম্মাননা অর্জন করেছেন। ২০১৭ সালে তাকে ব্রিটিশ ফিল্ম ইনস্টিটিউট ফেলোশিপ প্রদান করা হয়।
নাট্যকার হিসেবে তিনি "ফ্রস্ট/নিক্সন" (২০০৫), "দি অডিয়েন্স" (২০১৩), এবং "প্যাট্রিয়টস" (২০২২) নাটকের রচয়িতা। চিত্রনাট্যকার হিসেবে "দ্য কুইন" (২০০৬) ও "ফ্রস্ট/নিক্সন" (২০০৮) চলচ্চিত্রের জন্য অস্কার মনোনয়ন পেয়েছিলেন। তার অন্যান্য উল্লেখযোগ্য কাজের মধ্যে রয়েছে "দ্য লাস্ট কিং অব স্কটল্যান্ড" (২০০৬), "দ্য অাদার বোলিন গার্ল" (২০০৮), "দ্য ড্যাম্ড ইউনাইটেড" (২০০৯), এবং "রাশ" (২০১৩)। টেলিভিশনে তার কাজের মধ্যে রয়েছে আইটিভি ধারাবাহিক "দ্য জুরি" (২০০২), চ্যানেল ৪-এর "দ্য ডিল" (২০০৩), এবং এইচবিও চলচ্চিত্র "লংফোর্ড" (২০০৬) ও "দ্য স্পেশ্যাল রিলেশনশিপ" (২০১০)। তিনি নেটফ্লিক্স ধারাবাহিক "দ্য ক্রাউন" (২০১৬–২০২৩)-এর নির্মাতা ও শো-রানার হিসেবে দায়িত্ব পালন করেন।
পিটার মরগ্যানের জন্ম লন্ডনের উইম্বলডনে। তার মা ইনগা (জন্মনাম: বোজসেক) ছিলেন একজন পোলিশ বংশোদ্ভূত ক্যাথলিক যিনি সোভিয়েতদের কাছ থেকে পালিয়ে এসেছিলেন। তার বাবা আর্থার মরগেনথাউ ছিলেন একজন জার্মান ইহুদি যিনি নাৎসিদের হাত থেকে পালিয়ে ১৯৩৩ সালে লন্ডনে আসেন। মরগ্যানের বয়স যখন নয় বছর, তখন তার বাবা মারা যান। তিনি লন্ডনের সেন্ট পল'স স্কুল এবং সোমারসেটের ডাউনসাইড স্কুল-এ পড়াশোনা করেন। পরে লিডস বিশ্ববিদ্যালয় থেকে চারুকলায় স্নাতক ডিগ্রি অর্জন করেন।
১৯৯০-এর দশকে মরগ্যান টেলিভিশনের জন্য স্ক্রিপ্ট লিখতে শুরু করেন, যার মধ্যে রয়েছে "রিক মেয়াল প্রেজেন্টস..."-এর একটি পর্ব এবং কমেডি প্রিমিয়ার "দ্য চেস্ট"। তিনি রোমান্টিক কমেডি "মার্থা, মিট ফ্রাঙ্ক, ড্যানিয়েল অ্যান্ড লরেন্স" (১৯৯৮)-এর চিত্রনাট্য রচনা করেন। ২০০২ সালে "দ্য জুরি" (২০০২) টিভি ধারাবাহিকের মাধ্যমে কিছু সাফল্য অর্জন করেন। ২০০৩ সালে "দ্য ডিল" টেলিভিশন নাটকের মাধ্যমে তার কর্মজীবনে সাফল্য আসে, যেখানে টনি ব্লেয়ার ও গর্ডন ব্রাউন-এর মধ্যে ক্ষমতা ভাগাভাগির চুক্তি চিত্রিত হয়।
২০০৬ সালে "দ্য কুইন" মুক্তি পায়, যা প্রিন্সেস ডায়ানার মৃত্যু কীভাবে টনি ব্লেয়ার ও রাজপরিবারকে প্রভাবিত করেছিল তা তুলে ধরে। চলচ্চিত্রটি ভেনিস চলচ্চিত্র উৎসব-এ প্রশংসিত হয় এবং ৬টি অস্কার মনোনয়ন পায়, যার মধ্যে সেরা চিত্রনাট্য বিভাগে মরগ্যানের নাম ঘোষিত হয়। ২০০৬ সালে "দ্য লাস্ট কিং অব স্কটল্যান্ড" মুক্তি পায়, যার চিত্রনাট্য তিনি জেরেমি ব্রক-এর সাথে রচনা করেন।
২০০৮ সালে "ফ্রস্ট/নিক্সন" চলচ্চিত্রটি মুক্তি পায়, যা ব্রডওয়ে নাটকের উপর ভিত্তি করে তৈরি। চলচ্চিত্রটি ৫টি অস্কার মনোনয়ন পায়। ২০১০ সালে "দ্য স্পেশ্যাল রিলেশনশিপ" টেলিভিশন চলচ্চিত্রে ব্লেয়ার ও বিল ক্লিনটন-এর সম্পর্ক চিত্রিত হয়।
২০১৩ সালে "রাশ" চলচ্চিত্রটি মুক্তি পায়, যা ফর্মুলা ওয়ান ড্রাইভার জেমস হান্ট ও নিকি লাউডা-এর প্রতিদ্বন্দ্বিতা নিয়ে তৈরি। ২০১৮ সালে "বোহেমিয়ান র্যাপসোডি" মুক্তি পায়, যা ফ্রেডি মার্কারি-র জীবনী নিয়ে নির্মিত। ২০১৬ থেকে ২০২৩ সাল পর্যন্ত নেটফ্লিক্স-এ "দ্য ক্রাউন" ধারাবাহিক প্রচারিত হয়, যা রানী এলিজাবেথ দ্বিতীয়ের জীবন নিয়ে তৈরি।
মরগ্যান ২০১৬ সালের নববর্ষের সম্মাননাতে অর্ডার অফ দ্য ব্রিটিশ এম্পায়ার-এর কমান্ডার (সিবিই) উপাধি লাভ করেন। ২০১৬ সালে লিডস বিশ্ববিদ্যালয় তাকে সম্মানসূচক ডিগ্রি প্রদান করে। ২০১৭ সালে ব্রিটিশ ফিল্ম ইনস্টিটিউট তাকে ফেলোশিপ প্রদান করে।
পুরুষ এএইচএফ কাপ

পুরুষ এএইচএফ কাপ হলো এশিয়ার একটি আন্তর্জাতিক পুরুষদের ফিল্ড হকি প্রতিযোগিতা, যা প্রতি চার বছর পরপর এশিয়ান হকি ফেডারেশন কর্তৃক আয়োজিত হয়। এই প্রতিযোগিতাটি ১৯৯৭ সালে প্রতিষ্ঠিত হয় এবং এটি পরবর্তী পুরুষ এশিয়া কাপে অংশগ্রহণের জন্য বাছাই পর্ব হিসেবে কাজ করে।
২০২৪ সালে আফ্রিকায় ইন্টারনেট বিভ্রাট

১৩ মার্চ, ২০২৪ তারিখে পানির নিচের ফাইবার অপটিক কেবলের ক্ষতির ফলে আফ্রিকার প্রধান অংশে, বিশেষ করে পশ্চিম আফ্রিকায় ইন্টারনেট বিভ্রাট দেখা দেয়, যেখানে আইভরি কোস্ট, লাইবেরিয়া, নাইজেরিয়া এবং ঘানা সবচেয়ে বেশি ক্ষতিগ্রস্ত হয়। 
ডেটা সেন্টার এবং সংযোগ প্রদানকারী মেইনওয়ানের মতে, সেই সপ্তাহের শুরুতে (১২ মার্চ, ২০২৪ থেকে) পশ্চিম ও মধ্য আফ্রিকায় ইন্টারনেট বিভ্রাট ঘটেছিল এর সাবমেরিন কেবল সিস্টেমে বিভ্রাটের কারণে। 
বৃহস্পতিবারের বিভ্রাটের ফলে ক্ষতিগ্রস্ত সিস্টেম কেবলগুলির মধ্যে রয়েছে ওয়েস্ট আফ্রিকা কেবল সিস্টেম , আফ্রিকা কোস্ট টু ইউরোপ, স্যাট-৩ এবং মেইনওয়ান। 
ঘানায়, এমটিএন ঘানা এবং টেলিসেল ঘানা এর গ্রাহকরা সবচেয়ে বেশি ক্ষতিগ্রস্ত হয়েছেন।
উইলিয়াম সারোয়ান

উইলিয়াম সরোয়ান ( ; ৩১ আগস্ট , ১৯০৮ – ১৮ মে, ১৯৮১) একজন আর্মেনিয়ান-আমেরিকান ঔপন্যাসিক, নাট্যকার এবং ছোট গল্প লেখক ছিলেন। ১৯৪০ সালে তিনি নাটকের জন্য পুলিৎজার পুরস্কার লাভ করেন এবং ১৯৪৩ সালে দ্য হিউম্যান কমেডি চলচ্চিত্রের জন্য সেরা গল্পের জন্য একাডেমি পুরস্কার লাভ করেন। যখন স্টুডিও তার মূল ২৪০ পৃষ্ঠার উপন্যাসটি প্রত্যাখ্যান করে, তখন তিনি এটিকে ""দ্য হিউম্যান কমেডি" নামে একটি উপন্যাসে রূপান্তরিত করেন।"
উইলিয়াম সারোয়ান যুক্তরাষ্ট্রের ক্যালিফোর্নিয়ায় আর্মেনিয়ান অভিবাসীদের জীবন সম্পর্কে বিস্তারিত লিখেছেন। তাঁর অনেক গল্প এবং নাটক তাঁর জন্মস্থান ফ্রেসনোতে রচিত। তার বিখ্যাত কিছু রচনা হল ""দ্য টাইম অফ ইওর লাইফ"", ""মাই নেম ইজ আরাম"" এবং ""মাই হার্টস ইন দ্য হাইল্যান্ডস"" । ১৯৩০-এর দশকের তাঁর দুটি ছোটগল্প সংকলন, "ইনহেল এক্সহেল" (১৯৩৬) এবং "দ্য ডেয়ারিং ইয়ং ম্যান অন দ্য ফ্লাইং ট্র্যাপিজ" (১৯৪১), আমেরিকান পশ্চিম উপকূলের সেই সময়ের সাংস্কৃতিক ইতিহাসের তার প্রধান কৃতিত্ব এবং অপরিহার্য দলিল হিসাবে বিবেচিত হয়।
ডিকিনসন কলেজের এক সংবাদ বিজ্ঞপ্তিতে তাকে "বিশ শতকের মাঝামাঝি সময়ের অন্যতম বিশিষ্ট সাহিত্যিক ব্যক্তিত্ব" এবং স্টিভেন ফ্রাই "বিশ শতকের সবচেয়ে অবমূল্যায়িত লেখকদের একজন" হিসাবে বর্ণনা করেছেন। ফ্রাই পরামর্শ দেন যে "তিনি আর্নেস্ট হেমিংওয়ে, জন স্টেইনবেক এবং উইলিয়াম ফকনারের সাথে স্বাভাবিকভাবেই তার স্থান দখল করেন"। কুর্ট ভনেগুট বলেছেন যে সারোয়ান ছিলেন "সমস্ত আমেরিকান মিনিমালিস্টদের মধ্যে প্রথম এবং এখনও সর্বশ্রেষ্ঠ।" ”
মসজিদকে অ-ইসলামিক উপাসনালয়ে রূপান্তর

মসজিদকে অ-ইসলামিক উপাসনালয়ে রূপান্তরিত করার ঘটনা শতাব্দীর পর শতাব্দী ধরে চলে আসছে। এর সবচেয়ে উল্লেখযোগ্য উদাহরণগুলি রিকনকুইস্টার পরে এবং তার সময়কালে ঘটেছিল। 
এই টেবিলে চিহ্নিত মূল ভবন বা ধ্বংসাবশেষ সহ পূর্ববর্তী মসজিদগুলির তালিকা রয়েছে। এতে সেইসব গির্জাও অন্তর্ভুক্ত রয়েছে যেখানে মসজিদের মূল কাঠামো আর টিকে নেই এবং গির্জাটি পূর্ববর্তী মসজিদের স্থানে নির্মিত হয়েছিল। এতে সেইসব গির্জাও অন্তর্ভুক্ত রয়েছে যেগুলি মূলত মসজিদে রূপান্তরিত হয়েছিল এবং পরে গির্জায় রূপান্তরিত হয়েছিল।
এই টেবিলে পূর্ববর্তী মসজিদগুলির তালিকা দেওয়া হয়েছে, যেগুলি চিহ্নিত মূল ভবনগুলিকে মন্দিরে রূপান্তরিত করা হয়েছে । এতে সেইসব মন্দিরও অন্তর্ভুক্ত রয়েছে যেখানে মসজিদের মূল কাঠামো আর টিকে নেই এবং মন্দিরটি পূর্ববর্তী মসজিদের স্থানে নির্মিত হয়েছিল।
এই টেবিলে চিহ্নিত মূল ভবন সহ প্রাক্তন মসজিদগুলির তালিকা দেওয়া হয়েছে যেগুলি শিখ গুরুদুয়ারাে রূপান্তরিত হয়েছে ।
এশিয়ান গেমসে ফিল্ড হকি

১৯৫৮ সালে জাপানের টোকিওতে অনুষ্ঠিত এশিয়ান গেমস থেকে ফিল্ড হকি একটি এশিয়ান গেমসের একটি ইভেন্ট হিসেবে অন্তর্ভুক্ত। ১৯৮২ সালে ভারতের নয়াদিল্লিতে অনুষ্ঠিত এশিয়ান গেমস থেকে মহিলাদের প্রতিযোগিতা অনুষ্ঠিত হয়ে আসছে।
২০২৫ গ্লোবাল সুপার লিগ

২০২৫ গ্লোবাল সুপার লিগ হবে গ্লোবাল সুপার লিগের দ্বিতীয় সংস্করণ। এই প্রতিযোগিতায় ৫টি দেশের ৫টি ক্লাব অংশগ্রহণ করবে। যা ২০২৫ সালের ১০শে থেকে ১৮ই জুলাই পর্যন্ত মোট ১১টি ম্যাচে প্রতিদ্বন্দ্বিতা করবে। এই প্রতিযোগিতার সমস্ত ম্যাচ গুলো গায়ানার প্রভিডেন্স শহরে অবস্থিত প্রভিডেন্স স্টেডিয়ামে অনুষ্ঠিত হবে। রংপুর রাইডার্স বর্তমান চ্যাম্পিয়ন।
রাউন্ড রবিন পর্যায়ে ৫টি দল প্রতিটি দলের বিপক্ষে একবার করে মোট ১০টি ম্যাচ খেলবেন। পয়েন্ট টেবিলের শীর্ষে থাকা ২টি দল ফাইনালে উত্তীর্ণ হবে।
এই প্রতিযোগিতায় অস্ট্রেলিয়া, বাংলাদেশ, নিউজিল্যান্ড, সংযুক্ত আরব আমিরাত ও ওয়েস্ট ইন্ডিজের ৫টি ক্লাব দল অংশগ্রহণ করবে।
সবগুলো ম্যাচই প্রভিডেন্স স্টেডিয়ামে অনুষ্ঠিত হবে।
নীচে প্রতিটি দলের ৪টি নিয়মিত ম্যাচের ফলাফলের সংক্ষিপ্তসার রয়েছে, পাশাপাশি ফাইনাল যেখানে প্রযোজ্য, কালানুক্রমিক ক্রমে। যে কোনও প্রদত্ত ম্যাচের জন্য একটি দলের প্রতিপক্ষ জয়/পরাজয়ের ব্যবধানের উপরে তালিকাভুক্ত করা হয়।
ডনোভান কোখ

ডনোভান কোখ (জন্ম: ১১ অক্টোবর ১৯৭৬) একজন দক্ষিণ আফ্রিকান প্রাক্তন ক্রিকেটার এবং বর্তমানে একজন আন্তর্জাতিক আম্পায়ার। তিনি ১৯৯৭ থেকে ২০০২ সালের মধ্যে ২১টি প্রথম-শ্রেণীর এবং ২০টি লিস্ট এ ম্যাচ খেলেছেন। তিনি এখন অস্ট্রেলিয়ায় একজন আম্পায়ার।
১৩ ফেব্রুয়ারি ২০২২-এ, তিনি অস্ট্রেলিয়া এবং শ্রীলঙ্কার মধ্যকার সিরিজে তার প্রথম টি২০ আন্তর্জাতিক (টি২০আই) ম্যাচে অংশ নিয়েছিলেন। ৩১ আগস্ট ২০২২-এ, তিনি অস্ট্রেলিয়া ও জিম্বাবুয়ের মধ্যকার সিরিজে তার প্রথম একদিনের আন্তর্জাতিক (ওডিআই) ম্যাচে অংশ নিয়েছিলেন। ২০২৩ সালের জানুয়ারি পর্যন্ত, তিনি ২০টি আন্তর্জাতিক ম্যাচে দায়িত্ব পালন করেছেন।
ট্রু ও নাত্রন

ট্রু ও নাত্রন (ফরাসি ভাষায় অর্থ: "নাত্রন-এর গর্ত") অথবা (টেডা ভাষায়: "বড় গর্ত") হলো উত্তর আফ্রিকার চাদ দেশের উত্তরভাগে অবস্থিত টিবেস্তি পর্বতশ্রেণির একটি বিশাল আগ্নেয়গিরির ক্যালডেরা। এটি একটি নিস্ক্রিয় আগ্নেয়গিরি, যার সর্বশেষ অগ্ন্যুৎপাত কবে ঘটেছিল তা জানা যায়নি। এর অগ্ন্যুৎপাত নম্বর হলো ০২০৫–০১। এটি টিবেস্তির পশ্চিম প্রান্তে অবস্থিত তুসিদে আগ্নেয়গিরির ঠিক দক্ষিণ-পূর্বে এবং পাশের ইরিগু ক্যালডেরার এক অংশের সঙ্গে মিলিত।
ক্যালডেরাটি সমুদ্রপৃষ্ঠ থেকে প্রায় উচ্চতায় অবস্থিত। এর ব্যাস প্রায় এবং গভীরতা প্রায় পর্যন্ত হতে পারে। ক্যালডেরার ভেতরে চারটি ছোট আগ্নেয় শৃঙ্গ রয়েছে, যেগুলো স্কোরিয়া বা অ্যান্ডেসাইটিক টাফ দিয়ে তৈরি। এখানে আরও অনেক ছোট ভেন্ট এবং গরম প্রস্রবণ রয়েছে, যেগুলো থেকে গরম বাষ্প ও খনিজসমৃদ্ধ পানি নির্গত হয়।
এর অনিয়মিত গঠন দেখে ধারণা করা হয় যে, একাধিক বড় বিস্ফোরণের ফলে ক্যালডেরাটি তৈরি হয়েছে। প্রতিটি বিস্ফোরণ ধাপে ধাপে গর্তটিকে আরও গভীর করেছে। ওই সময় পর্যন্ত বড় পাথরের টুকরো প্রায় দূর পর্যন্ত ছিটকে পড়েছিল। ক্যালডেরাটি কবে তৈরি হয়েছে তা সুনির্দিষ্টভাবে জানা না গেলেও প্লাইস্টোসিন যুগে এর উৎপত্তি হয়েছিল বলে গবেষকেরা মনে করেন। এটি টিবেস্তি পর্বতমালার অন্যতম নবীন ভৌগোলিক গঠন।
ক্যালডেরার ভেতরের বড় একটি অংশ সাদা রঙের কার্বনেট লবণের স্তরে ঢেকে আছে। এর মধ্যে রয়েছে সোডিয়াম কার্বনেট ও নাট্রোলাইট। এই লবণজাত পদার্থই 'নাত্রন' নামে পরিচিত, যেখান থেকে এর ফরাসি নাম এসেছে। এই স্তরকে মাঝেমধ্যে 'টিবেস্তি সোডা হ্রদ' বলেও ডাকা হয়। ক্যালডেরার ভেন্ট থেকে নির্গত খনিজসমৃদ্ধ গরম পানি যখন মরুভূমির তাপে শুকিয়ে যায়, তখন এই লবণের স্তর গড়ে ওঠে।
এখানকার ঢাল ও তলদেশে প্রচুর ঘিল (জলজ শামুক) এবং ডায়াটম-এর জীবাশ্ম পাওয়া গেছে, যা প্রমাণ করে যে, এক সময় এই ক্যালডেরার জায়গায় একটি গভীর হ্রদ ছিল। শেষ বরফ যুগে হ্রদটির গভীরতা প্রায় পর্যন্ত হতে পারে। জীবাশ্মগুলোর রেডিওকার্বন পরীক্ষায় দেখা গেছে, সেগুলোর বয়স প্রায় ১৪,৫০০ থেকে ১৫,০০০ বছর পূর্বের।
জার্মান অলিম্পিক ক্রীড়া কনফেডারেশন

জার্মান অলিম্পিক ক্রীড়া কনফেডারেশন (; এছাড়াও সংক্ষেপে আইওসি কোড জিইআর দ্বারা পরিচিত) হলো জার্মানির জাতীয় অলিম্পিক কমিটি। এই সংস্থাটির ১৮৯৫ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর জার্মানির ফ্রাঙ্কফুর্টে অবস্থিত।
বর্তমানে জার্মান অলিম্পিক ক্রীড়া কনফেডারেশনের সভাপতির দায়িত্ব পালন করছেন থমাস ভাইকার্ট, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ।
১৮৯৫ সালে জার্মানির বহু-ক্রীড়ার সর্বোচ্চ সংস্থা হিসেবে জার্মান অলিম্পিক ক্রীড়া কনফেডারেশন প্রতিষ্ঠিত হয়েছে। ফিলিপ আর্নস্ট জু হোহেনলোহে-শিলিংফুর্স্ট এই সংস্থার প্রথম সভাপতির দায়িত্ব পালন করেছেন, যিনি ১৮৯৫ হতে ১৮৯৬ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় এক বছর পর জার্মানি ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
মোহাম্মদ সুফিউর রহমান

মোহাম্মদ সুফিউর রহমান (জন্ম ১ ডিসেম্বর ১৯৬৪) হলেন একজন বাংলাদেশী অবসরপ্রাপ্ত কূটনীতিক, যিনি ২০২৫ সাল থেকে পররাষ্ট্র মন্ত্রণালয়ে প্রধান উপদেষ্টার বিশেষ সহকারী (প্রতিমন্ত্রীর মর্যাদা) পদে দায়িত্বাধীন আছেন। তিনি জেনেভায় জাতিসংঘের কার্যালয়ে বাংলাদেশের স্থায়ী প্রতিনিধি নিযুক্ত ছিলেন। তিনি সুইজারল্যান্ড, ফিজি এবং নিউজিল্যান্ডে নিযুক্ত বাংলাদেশের সাবেক রাষ্ট্রদূত। তিনি অস্ট্রেলিয়া ও শ্রীলঙ্কায় বাংলাদেশের হাই কমিশনারের দায়িত্ব পালন করেছেন।
সুফিউর রহমান নর্থ সাউথ ইউনিভার্সিটি-এর সাউথ এশিয়ান ইনস্টিটিউট অব পলিসি অ্যান্ড গভর্ন্যান্স-এ একজন সিনিয়র রিসার্চ ফেলো হিসেবে কর্মরত আছেন। তিনি ভ্যাটিকান সিটি-তে বাংলাদেশের রাষ্ট্রদূত হিসেবেও দায়িত্ব পালন করেছেন।
সুফিউর রহমান ১৯৬৪ সালের ১ ডিসেম্বর জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয় (বুয়েট) থেকে সিভিল ইঞ্জিনিয়ারিংয়ে স্নাতক ডিগ্রি অর্জন করেন। এরপর তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ) থেকে এমবিএ ডিগ্রি অর্জন করেন।
সুফিউর রহমান বাংলাদেশ সিভিল সার্ভিসের ফরেন অ্যাফেয়ার্স ক্যাডারের নবম ব্যাচের কর্মকর্তা। তিনি বাংলাদেশ হাই কমিশন, নয়াদিল্লি এবং বাংলাদেশ হাই কমিশন, ইসলামাবাদ–এ দায়িত্ব পালন করেছেন। ১৯৯৫ থেকে ১৯৯৯ সাল পর্যন্ত তিনি ভারতের বাংলাদেশ হাই কমিশনে ফার্স্ট সেক্রেটারি ছিলেন।
১৯৯৯ থেকে ২০০২ সাল পর্যন্ত তিনি জেনেভায় জাতিসংঘে বাংলাদেশের স্থায়ী মিশনে কাউন্সেলর হিসেবে দায়িত্ব পালন করেন।
সুফিউর রহমান কাঠমান্ডুতে অবস্থিত সার্ক সচিবালয়–এ পরিচালক হিসেবে কাজ করেছেন। ২০১২ থেকে ২০১৪ সাল পর্যন্ত তিনি শ্রীলঙ্কায় বাংলাদেশের হাইকমিশনার ছিলেন। ২০১৪ সালের জুলাইয়ে তাকে মিয়ানমারে বাংলাদেশের রাষ্ট্রদূত হিসেবে নিয়োগ দেওয়া হয়। ২০১৭ সালে তিনি অস্ট্রেলিয়ায় বাংলাদেশের হাইকমিশনার নিযুক্ত হন এবং নিউ জিল্যান্ড ও ফিজিতেও একইসাথে দায়িত্ব পান।
তিনি বাংলাদেশ ও অস্ট্রেলিয়ার মধ্যে বাণিজ্যিক সম্পর্ক উন্নয়নের জন্য একটি যৌথ ওয়ার্কিং গ্রুপ গঠন করেন।
২০২৩ সালের জুলাইয়ে রহমান জেনেভায় জাতিসংঘ অফিসে বাংলাদেশের স্থায়ী প্রতিনিধি এবং সুইজারল্যান্ডে বাংলাদেশের রাষ্ট্রদূত নিযুক্ত হন। তিনি ভ্যাটিকান সিটি–তেও বাংলাদেশের রাষ্ট্রদূত হিসেবে দায়িত্ব পালন করেন।
২০২৪ সালের আগষ্টে, তারেক মোঃ আরিফুল ইসলাম জেনেভায় জাতিসংঘ অফিসে বাংলাদেশের স্থায়ী প্রতিনিধি হিসেবে তার স্থলাভিষিক্ত হন। তিনি গ্লোবাল কমিউনিটি এনগেজমেন্ট অ্যান্ড রেজিলিয়েন্স ফান্ড–এ বাংলাদেশের প্রতিনিধি ছিলেন।
২০২৫ সালের ২০ এপ্রিল তিনি প্রতিমন্ত্রীর মর্যাদায় প্রধান উপদেষ্টার বিশেষ সহকারী নিযুক্ত হন। তিনি পররাষ্ট্র মন্ত্রণালয়ের নির্বাহী দায়িত্ব পালন করবেন।
সুফিউর রহমান সামসিয়া রহমান কে বিয়ে করেছেন। তাদের দুইটি কন্যা এবং একটি পুত্র সন্তান রয়েছে।
নরওয়ের কাউন্টি

নরওয়েতে ১৫টি কাউন্টি রয়েছে। ১৫টি কাউন্টি হল নরওয়ের প্রথম স্তরের প্রশাসনিক অঞ্চল যা প্রশাসনিক বিভাগ। কাউন্টিগুলি আরও ৩৫৭টি পৌরসভা বিভক্ত (নরওয়েজীয়ঃ Комунена) । দ্বীপ অঞ্চল স্‌ভালবার্দ এবং জান মায়েন কাউন্টি বিভাগের বাইরে এবং তারা সরাসরি জাতীয় স্তর থেকে শাসিত হয়। রাজধানী শহর অসলো একই সঙ্গে একটি কাউন্টি এবং একটি পৌরসভা উভয়ই।
২০১৭ সালে, সোলবার্গ সরকার কিছু কাউন্টি বিলুপ্ত করার এবং অন্যান্য কাউন্টির সাথে একীভূত করে বৃহত্তর কাউন্টি গঠনের সিদ্ধান্ত নেয়, কাউন্টির সংখ্যা ১৯ থেকে কমিয়ে ১১ করে, যা ১ জানুয়ারী ২০২০ এ কার্যকর করা হয়েছিল।   এটি জনপ্রিয় বিরোধিতার সূত্রপাত করে, কেউ কেউ সংস্কারটি প্রত্যাহার করার আহ্বান জানায়। স্টরটিং ১৪ জুন ২০২২-এ সংস্কারটি আংশিকভাবে বাতিল করার পক্ষে ভোট দেয়, যেখানে ১ জানুয়ারী ২০২৪ থেকে নরওয়েতে ১৫ টি কাউন্টি থাকবে। নতুন সংযুক্ত তিনটি কাউন্টি, যথা ভেস্টফোল্ড ও টেলিমার্ক, ভাইকেন এবং ট্রমস ও ফিনমার্ক, বিলুপ্ত হয়ে যায় এবং সংস্কারের আগে বিদ্যমান পুরানো কাউন্টিগুলি কয়েকটি ছোটখাটো পরিবর্তনের সাথে পুনরায় প্রতিষ্ঠিত হয় কারণ ২০২০ সালের স্থানীয় সরকার সংস্কারের সময় কিছু পৌরসভা প্রাক্তন কাউন্টি সীমানা এবং কিছু স্যুইচড কাউন্টি জুড়ে একীভূত হয়েছিল।[no]
নরওয়ের কাউন্টিগুলিকে (একবচন) এবং (বহুবচন) বলা হয়। এই নামটি প্রাচীন নর্স শব্দ থেকে এসেছে যার অর্থ "জেলা" বা "কাউন্টি", তবে এটি "লোক" এর একই মূলের সাথে সাদৃশ্যপূর্ণ। নরওয়ের সংখ্যালঘু ভাষাগুলিতে এটি একই রকম: উত্তর সামি: fylka, দক্ষিণ সামি: fylhke, লুলে সামি: fylkka, কেভেন: fylkki। ১৯১৮ সালের আগে, কাউন্টিগুলি "Amt" (একবচন) বা "Amter" (বহুবচন) নামে পরিচিত ছিল।
নীচে নরওয়েজিয়ান কাউন্টিগুলির একটি তালিকা দেওয়া হল, যার বর্তমান প্রশাসনিক কেন্দ্র রয়েছে। কাউন্টিগুলি জাতীয় সরকারের নিয়োগপ্রাপ্ত ব্যক্তি এবং তাদের নিজস্ব নির্বাচিত সংস্থা উভয় দ্বারা পরিচালিত হয়। কাউন্টি সংখ্যাগুলি সরকারী সংখ্যায়ন ব্যবস্থা থেকে নেওয়া হয়েছে, যা মূলত দক্ষিণ-পূর্বে সুইডিশ সীমান্ত থেকে উত্তর-পূর্বে রাশিয়ান সীমান্ত পর্যন্ত উপকূলরেখা অনুসরণ করার জন্য প্রতিষ্ঠিত হয়েছিল, কিন্তু কাউন্টি একীভূতকরণের সাথে সাথে সংখ্যায়ন পরিবর্তিত হয়েছে।
স্‌ভালবার্দ এবং ইয়ান মায়েন দ্বীপ অঞ্চলগুলি নরওয়ের কাউন্টি ব্যবস্থার বাইরে অবস্থিত। সোয়ালবার্ড স্‌ভালবার্দের গভর্নর দ্বারা পরিচালিত হয় এবং জ্যান মায়েন নর্ডল্যান্ডের কাউন্টি গভর্নর দ্বারা পরিচালিত হয় (কিন্তু নর্ডল্যান্ডের অংশ নয়)।
ওয়ার্ল্ড প্রেস ফটো অফ দ্য ইয়ার

ওয়ার্ল্ড প্রেস ফটো অব দ্য ইয়ার পুরস্কারটি ওয়ার্ল্ড প্রেস ফটো নামক একটি ডাচ ফাউন্ডেশন আয়োজিত ওয়ার্ল্ড প্রেস ফটো অ্যাওয়ার্ডস-এর অংশ।
ফটোসাংবাদিকতার জগতে এটি অন্যতম মর্যাদাপূর্ণ ও কাঙ্ক্ষিত পুরস্কার হিসেবে বিবেচিত। প্রতিবছর এমন একটি ছবি এই পুরস্কারে ভূষিত হয়, যা শুধু বছরের গুরুত্বপূর্ণ ঘটনা বা পরিস্থিতিকে তুলে ধরে না, সেই সঙ্গে তা অসাধারণ দৃষ্টিভঙ্গি ও সৃজনশীলতার মাধ্যমে একটি বড় সাংবাদিকতামূলক বিষয়ে আলোকপাত করে।
দশ সদস্যের একটি বিচারক দল এই পুরস্কারটি প্রদান করে। একইসঙ্গে তারা ওয়ার্ল্ড প্রেস ফটো স্টোরি অব দ্য ইয়ার পুরস্কারটিও দিয়ে থাকে। এটি এমন একটি ফটো সিরিজকে দেওয়া হয়, যা সমাজসংশ্লিষ্ট কোনো গুরুত্বপূর্ণ বিষয় গভীরভাবে তুলে ধরে এবং যার ছবিগুলোর মধ্যে রয়েছে শক্তিশালী বার্তা ও প্রভাব। এই দুটি প্রধান পুরস্কারের প্রতিটি বিজয়ী পান €৫,০০০ অর্থমূল্যের পুরস্কার।
এছাড়া, প্রতি বছর আটটি বিভাগে আরও ৩টি একক ছবি পুরস্কার এবং ৩টি ধারাবাহিক ছবি পুরস্কার প্রদান করা হয়।
নিচে বর্ষসেরা প্রেস ছবির সকল বিজয়ী এবং সংশ্লিষ্ট ছবি সম্পর্কিত তথ্যের একটি তালিকা দেওয়া হল।
বৈভব সূর্যবংশী

বৈভব সূর্যবংশী (জন্ম: ২৭ মার্চ ২০১১) একজন ভারতীয় ক্রিকেটার, যিনি বিহার এর হয়ে ঘরোয়া ক্রিকেটে এবং রাজস্থান রয়্যালসের হয়ে ইন্ডিয়ান প্রিমিয়ার লিগ (আইপিএল)-এ খেলেন। বাঁহাতি ব্যাটসম্যান হিসেবে তিনি ২০২৪ সালের জানুয়ারিতে, মাত্র ১২ বছর বয়সে প্রথম শ্রেণির ক্রিকেটে আত্মপ্রকাশ করেন। একই বছরে ১৩ বছর বয়সে তিনি ভারতের ইতিহাসে সবচেয়ে কম বয়সী লিস্ট এ খেলোয়াড় হন। ২০২৫ সালের এপ্রিল মাসে, মাত্র ১৪ বছর ২৩ দিন বয়সে আইপিএলে অভিষেক করে তিনি সর্বকনিষ্ঠ খেলোয়াড় হিসেবে রেকর্ড গড়েন।
বৈভব সূর্যবংশীর জন্ম বিহারের সমস্তিপুর জেলার তাজপুরে, ২০১১ সালের ২৭ মার্চ। তিনি ৯ বছর বয়সে ক্রিকেট খেলা শুরু করেন এবং প্রাথমিক পর্যায়ে তাঁর বাবা তাঁকে প্রশিক্ষণ দেন।
১২ বছর বয়সে বৈভব বিনু মাংকড় ট্রফি-তে বিহারের অনূর্ধ্ব-১৯ দলের হয়ে খেলেন।
জানুয়ারি ২০২৪-এ, মুম্বইয়ের বিপক্ষে বিহারের হয়ে রঞ্জি ট্রফিতে প্রথম শ্রেণির অভিষেক ঘটে তাঁর। সেই সময়ে তাঁর বয়স ছিল ১২ বছর ২৮৪ দিন। তিনি বিহারের দ্বিতীয় সর্বকনিষ্ঠ এবং ভারতের চতুর্থ সর্বকনিষ্ঠ রঞ্জি খেলোয়াড়।
আধুনিক যুগে তিনি ভারতের সর্বকনিষ্ঠ প্রথম শ্রেণির ক্রিকেটার, যিনি যুবরাজ সিং-এর (১৫ বছর ৫৭ দিন) রেকর্ড ভেঙেছেন। তবে সর্বকালের রেকর্ডটি রয়েছে আলিমুদ্দিনের, যিনি ১৯৪২-৪৩ সালে মাত্র ১২ বছর ৭৩ দিন বয়সে রাজপুতানার হয়ে খেলেছিলেন।
নভেম্বর ২০২৪-এ, তিনি ১৩ বছর ২৪১ দিন বয়সে টি২০-তে অভিষেক করেন, যেখানে বিহার খেলেছিল রাজস্থানের বিরুদ্ধে। এই ম্যাচেই তিনি ভারতের ইতিহাসে সবচেয়ে কম বয়সে টি২০ ক্রিকেটে অভিষেক করেন।
ডিসেম্বর ২০২৪-এ, তিনি বিজয় হাজারে ট্রফি-তে মধ্যপ্রদেশের বিপক্ষে খেলে ভারতের সর্বকনিষ্ঠ লিস্ট এ ক্রিকেটার হন। তখন তাঁর বয়স ছিল ১৩ বছর ২৬৯ দিন।
২০২৩ সালে, তিনি ভারতের অনূর্ধ্ব-১৯ "বি" দলের হয়ে একটি চতুর্দেশীয় সিরিজে অংশ নেন এবং সেখানে ছয় ইনিংসে ১৭৭ রান করেন, যার মধ্যে দুটি অর্ধশতক ছিল।
২০২৪ সালের সেপ্টেম্বরে, অস্ট্রেলিয়ার বিপক্ষে যুব টেস্টে ভারত অনূর্ধ্ব-১৯ দলের হয়ে অভিষেক করেন। সেই ম্যাচে তিনি মাত্র ৫৮ বলে শতরান করেন, যা ভারতীয় যুব দলের ইতিহাসে দ্রুততম। পরে তিনি ১০৪ রানে রান আউট হন। এটি অনূর্ধ্ব-১৯ আন্তর্জাতিক ক্রিকেটের ইতিহাসে দ্বিতীয় দ্রুততম শতক ছিল।
এশিয়া কাপে তিনি ইউএই-এর বিপক্ষে ৪৬ বলে ৭৬ এবং শ্রীলঙ্কার বিপক্ষে সেমিফাইনালে ৩৬ বলে ৬৭ রান করেন।
২০২৪ সালের নভেম্বর মাসে, মাত্র ১৩ বছর বয়সে, রাজস্থান রয়্যালস তাকে টাকায় দলে ভেড়ায়। এর ফলে তিনি আইপিএলের ইতিহাসে সবচেয়ে কমবয়সী খেলোয়াড় হিসেবে কোনো দলের সঙ্গে চুক্তি করেন।
২০২৫ সালের ১৯ এপ্রিল, তিনি ১৪ বছর ২৩ দিন বয়সে লখনউ সুপার জায়ান্টসের বিপক্ষে আইপিএলে অভিষেক করেন। এই ম্যাচের মধ্য দিয়ে তিনি আইপিএলের ইতিহাসে সবচেয়ে কমবয়সী অভিষেককারী খেলোয়াড়ে পরিণত হন। একই সঙ্গে তিনি প্রথম ক্রিকেটার হিসেবে আইপিএলে খেললেন, যিনি টুর্নামেন্টের সূচনা বছর ২০০৮ সালের পরে জন্মগ্রহণ করেছেন।
নিজের অভিষেক ম্যাচে তিনি ২০ বলে ৩৪ রান করেন এবং বলের প্রথম ডেলিভারিতেই ছক্কা হাঁকান, যা ব্যাপক আলোচনার জন্ম দেয়। গুজরাত টাইটান্সের বিরুদ্ধে  মাত্র ৩৫ বলে আইপিএলের প্রথম সেঞ্চুরি পূর্ণ করেন বৈভব। আইপিএল ২০২৫ গুজরাত টাইটান্সের বিরুদ্ধে এই ইনিংসে তিনি ৩৮ বলে ১০১ রান করে আউট হন। 
সূর্যবংশীর সরকারি জন্মতারিখের সত্যতা নিয়ে সন্দেহ উত্থাপিত হয়েছে। ২০২৩ সালে দেওয়া এক সাক্ষাৎকারে বৈভব বলেছিলেন যে, তাঁর ১৪তম জন্মদিন ছিল ২০২৩ সালের ২৭ সেপ্টেম্বর। এই বক্তব্য অনুযায়ী, তাঁর প্রকৃত বয়স সরকারি নথিতে উল্লিখিত জন্মতারিখ (২৭ মার্চ ২০১১)-এর তুলনায় প্রায় দেড় বছর বেশি হতে পারে।
আয়ুষ মহাত্রে

আয়ুষ মহাত্রে (জন্ম ১৬ জুলাই ২০০৭) একজন ভারতীয় প্রথম-শ্রেণীর ক্রিকেটার যিনি মুম্বই এবং ইন্ডিয়ান প্রিমিয়ার লিগ (আইপিএল)-এ চেন্নাই সুপার কিংস-এর হয়ে খেলেন।
মহাত্রে একজন উদ্বোধনী ব্যাটসম্যান। তিনি ১৭ বছর বয়সে মুম্বই দলের হয়ে ২০২৪-২৫ ইরানি কাপে প্রথম-শ্রেণীর ক্রিকেটে অভিষেক করেন। কয়েক সপ্তাহ পরে, তিনি ২০২৪-২৫ রনজি ট্রফিতে মহারাষ্ট্রের বিপক্ষে মুম্বইয়ের হয়ে ১৭৬ রান করে তার প্রথম-শ্রেণীর ক্রিকেটে প্রথম শতরান করেন।
মহাত্রে পুরুষদের লিস্ট এ ক্রিকেটে ১৫০+ রান করা সর্বকনিষ্ঠ খেলোয়াড় হন এবং যশস্বী জয়সওয়ালের পূর্ববর্তী রেকর্ড ভেঙে দেন।
নেহারা নদী

নেহারা নদী বাংলাদেশের ঠাকুরগাঁও জেলার ঠাকুরগাঁও সদর উপজেলার একটি নদী।
নেহারা নদীটি ঠাকুরগাঁও সদর উপজেলার রায়পুর ও রহিমানপুর ইউনিয়নের উলির বিল হতে উৎপত্তি লাভ করেছে। অতপর নদীটি দেহন, ভাউলার হাট, তেঁতুলিয়া এলাকা হয়ে ঠাকুরগাঁও সদর উপজেলার সিন্দুরনা মৌজায় কুলিক নদে মিলিত হয়েছে।
রবিরবাজার জামে মসজিদ

রবিরবাজার জামে মসজিদ বাংলাদেশের একটি প্রাচীন মসজিদ যা সিলেট বিভাগের মৌলভীবাজার জেলার কুলাউড়া উপজেলার পৃথিমপাশা ইউনিয়ন এর আওতাধীন রবিরবাজারে অবস্থিত। তিন তলা বিশিষ্ট মসজিদটিতে সোনালী রঙের দুটি গুম্বজ রয়েছে। মসজিদটি প্রায় ৩ একর ৬০ শতাংশ জায়গার উপর প্রতিষ্ঠিত। মূল রবিরবাজার জামে মসজিদটি কবে স্থাপিত হয়েছিল তার কোন সনতারিখ কারো অবগতিতে নেই। তবে মসজিদের বয়স আনুমানিক দেড়শতাধিক বৎসরের হবে। কিছু কিছু তথ্যমতে প্রায় আড়াইশত বছর পুর্বে পৃথিমপাশার (ছোটসাহেব বাড়ীর) বেগম তালেবুন নেছা খাতুনের নিজস্ব উদ্যোগে প্রথম প্রতিষ্ঠিত হয় ঐতিহ্যবাহী রবিরবাজার জামে মসজিদটি।
পৃত্থিমপাশা জমিদার বাড়ি এক মহীয়সী মহিলা সৈয়দা তালিবুন্নেছা এই মসজিদটির প্রতিষ্ঠাতা। ধর্মপ্রান ও পর্দানশীল এই মহিলা স্বপ্নে আদিষ্ট হয়ে মসজিদটি স্থাপন করেছিলেন বলে জনশ্রুতি আছে। প্রথম মসজিদটি গড়ে উঠেছিল চুন-সুরকির প্রাচীর দ্বারা। ২ শতাংশ জমির উপর তৈরী হয়েছিল মূল মসজিদটি। সময়ের পরিক্রমায় মসজিদ এলাকার আয়তন বৃদ্ধির সাথে সাথে মসজিদটির অবকাঠামোতে এসেছে চৌকষ পরিবর্তন। বর্তমানে বাজারের বিশাল আয়তন দখল করে আছে এই মসজিদ। এটি একটি ঐতিহ্যবাহী মসজিদ, যেখানে প্রতিদিন গড়ে লক্ষটাকা আয় হয়ে খাকে। প্রতি সপ্তাহে মসজিদের পিলারের বাক্স হতে পাওয়া যায় সোনা, রোপা, বিভিন্ন দেশের মুদ্রা ও টাকা মিলিয়ে প্রায় ১০-১২ লক্ষ টাকা। প্রত্যেক ধর্ম ভীরু স্থানীয় ও বহিরাগত লোকজন এই মসজিদে নিতান্ত দু’টাকা দান করে হলেও আত্মতৃপ্তি লাভ করেন। উল্লেখ্য, এই মসজিদে যে কোন সৎ মানত করে দান করলে আশানুরুপ ফলাফল পাওয়া যায় বিধায় বিভিন্ন স্থান খেকে মানুষ এসে নামায পড়েন, কোরান তিলাওয়াত ছাড়াও অন্যান্য ধর্মাবলম্বীগন দর্শন করে থাকেন। বর্তমানে ওয়াকফ্ স্টেট মসজিদটি পরিচালনা করছে। দায়িত্বে রয়েছেন এডভোকেট নওয়াব আলী আববাছ খাঁন। 
রবিরবাজার জামে মসজিদের নতুন ভবন নির্মাণ করা হয়েছে এবং কাজ চলমান। যেখানে প্রায় ১০ হাজার মুসল্লির একসাথে নামাজ আদায় করতে পারেন। রবিরবাজার জামে মসজিদে নামাযের উদ্দেশ্যে প্রতি শুক্রবার দেশের বিভিন্ন জায়গা থেকে মুসল্লিরা আসেন। 
মসজিদের জমাকৃত আয়ের মুনাফা হতে আবেদনের ভিত্তিতে বিভিন্ন মসজিদের শৌচাগার নির্মাণের জন্য অনুদান প্রদান করা হয়।
পাম নদী

পাম নদী বাংলাদেশের রংপুর বিভাগের পঞ্চগড় জেলার দেবীগঞ্জ উপজেলার একটি নদী।
পাম নদীটি দেবীগঞ্জ উপজেলার পামুলি থেকে উৎপত্তি লাভ করেছে। অতপর নদীটি দেবীগঞ্জের দক্ষিণে আত্রাই নদীতে পতিত হয়েছে।
জাতীয় সিভিল সার্ভিস দিবস

দেশের শাসনব্যবস্থা, সামাজিক ন্যায়বিচার এবং আইনি ব্যবস্থা শক্তিশালী করার ক্ষেত্রে সরকারি কর্মচারীরা গুরুত্বপূর্ণ ভূমিকা পালন করেন। একটি উন্নত, আরও দক্ষ দেশের স্থপতি হলেন সরকারি কর্মচারীরা। তাদের নিষ্ঠার প্রতি সম্মান জানাতে, ভারত প্রতি বছর ২১ এপ্রিল জাতীয় সিভিল সার্ভিস দিবস উদযাপন করে। এই দিনটিতে ভারতের প্রশাসনিক কাঠামোর মেরুদণ্ড হিসেবে বিবেচিত সিভিল সার্ভিসের অবদানকে স্বীকৃতি ও সম্মান দেওয়া হয়।
ভারতের সিভিল সার্ভিসের মধ্যে রয়েছে ইন্ডিয়ান অ্যাডমিনিস্ট্রেটিভ সার্ভিস (আইএএস) বা ভারতীয় প্রশাসনিক পরিষেবা, ইন্ডিয়ান পুলিশ সার্ভিস (আইপিএস) বা ভারতীয় পুলিশ পরিষেবা, ইন্ডিয়ান ফরেন সার্ভিস (আইএফএস) বা ভারতীয় পররাষ্ট্র পরিষেবা এবং কেন্দ্রীয় সরকারের অধীনে গ্রুপ 'এ' এবং 'বি'-এর কর্মকর্তারা।
প্রতি বছর এই দিনে ভারত সরকার জনপ্রশাসনের ক্ষেত্রে অসামান্য অবদান রেখেছেন এমন বেসামরিক কর্মচারীদের সম্মান জানায়। ভারতের প্রধানমন্ত্রী ব্যক্তিগতভাবে নিষ্ঠা, সততা এবং নিষ্ঠার সাথে তাদের দায়িত্ব পালনকারী কর্মকর্তাদের পুরস্কার প্রদান করেন।
১৯৪৭ সালের ২১ এপ্রিল, ভারতের প্রথম স্বরাষ্ট্রমন্ত্রী সর্দার বল্লভভাই প্যাটেল দিল্লির মেটক্যালফ হাউসে ভারতীয় প্রশাসনিক পরিষেবার প্রবেশনারি অফিসারদের উদ্দেশ্যে ভাষণ দেন। তাঁর প্রতীকী ভাষণে, তিনি বেসামরিক কর্মচারীদের "ভারতের ইস্পাত কাঠামো" হিসাবে উল্লেখ করেন এবং জাতির সেবায় প্রতিশ্রুতিবদ্ধ থাকার জন্য তাদের আহ্বান জানান।
এই ঐতিহাসিক ভাষণকে স্মরণীয় করে রাখতে, ভারত সরকার ২০০৬ সাল থেকে জাতীয় সিভিল সার্ভিস দিবস উদযাপন শুরু করে। প্রথম আনুষ্ঠানিক অনুষ্ঠানটি নয়াদিল্লির বিজ্ঞান ভবনে অনুষ্ঠিত হয়।
মৌর্য যুগ: প্রাচীন ভারতীয় শাসনব্যবস্থার কথা চাণক্য এর অর্থশাস্ত্রে পাওয়া যায়। যেখানে তিনি প্রশাসনের মূল কাঠামো বর্ণনা করেছিলেন,যা ছিল রাজা (স্বামী), কর্মকর্তা (অমাত্য), অঞ্চল (জনপদ), দুর্গ, কোষাগার, আইন এবং মিত্রশক্তি। মৌর্য আমলে যোগ্যতার ভিত্তিতে বেসামরিক কর্মচারীদের নিয়োগ করা হত।
মুঘল যুগ: ১৫৭১ সালে আকবর কর্তৃক প্রবর্তিত মনসবদারি ব্যবস্থা ছিল একটি কাঠামোগত সামরিক ও প্রশাসনিক কাঠামো। 
ব্রিটিশ শাসন:
ব্রিটিশ আমল:"সিভিল সার্ভিসেস" শব্দটি ব্রিটিশ ইস্ট ইন্ডিয়া কোম্পানির আমলে প্রথম ব্যবহার করা হয়। ওয়ারেন হেস্টিংস এর ভিত্তি স্থাপন করেছিলেন এবং চার্লস কর্নওয়ালিস এটি পুনর্গঠন করেছিলেন, যার ফলে "ভারতীয় সিভিল সার্ভিসেসের জনক" উপাধি অর্জন করেছিলেন।
১৮৩৫ সালে, ম্যাকলের রিপোর্ট মেধা-ভিত্তিক ব্যবস্থা চালু করে। ১৮৫৫ সালে লন্ডনে প্রতিযোগিতামূলক পরীক্ষা শুরু হয় এবং ১৮৬৪ সালে সত্যেন্দ্রনাথ ঠাকুর প্রথম ভারতীয় হিসেবে এই পরীক্ষায় উত্তীর্ণ হন।
স্বাধীনতা-পরবর্তী: ভারতের স্বাধীনতার পর, ইউনিয়ন পাবলিক সার্ভিস কমিশন (UPSC) প্রতিষ্ঠিত হয়।
ইয়াথক্যেড হ্রদ

ইয়াথক্যেড হ্রদ (বিকল্প নাম: হেকোলিগুয়া; যার অর্থ "সাদা রাজহাঁস") হল একটি প্রাকৃতিক মিঠা পানির হ্রদ, যা নুনাভাট এর কিভাল্লিক অঞ্চল, কানাডা, উত্তর আমেরিকাতে অবস্থিত।
এই হ্রদটি আনগিকুনি হ্রদ ও ফরড হ্রদের মাঝখানে অবস্থিত এবং এটি কাজান নদীর উপর অবস্থিত একাধিক হ্রদের একটি। ইয়াথক্যেড হ্রদের নাম রেখেছেন ঐ অঞ্চলের ঐতিহাসিক ব্যারেন-গ্রাউন্ড কারিবু শিকারি সায়িসি ডেনি জনগোষ্ঠী। এখানে কারিবু ইনুয়িটদের নিদর্শনও পাওয়া গেছে। হ্রদটির মোট আয়তন ১,৪৪৯ বর্গকিলোমিটার।
বিশ্বের মধ্যে এটি একমাত্র হ্রদ, যেখানে এমন এক জটিল ভূ-গঠনের উদাহরণ রয়েছে—একটি হ্রদের মধ্যে একটি দ্বীপ, সেই দ্বীপের মধ্যে আবার একটি হ্রদ, যার মধ্যেও একটি দ্বীপ রয়েছে।
ইয়াথক্যেড হ্রদ এলাকায় জলবায়ু বেশ ঠান্ডা। এখানকার গ্রীষ্মকালও শীতল, আর সারা বছরেই কিছু না কিছু বৃষ্টি বা তুষারপাত হয়—কোনো শুষ্ক ঋতু নেই।
এই হ্রদটি চার্চিল ক্র্যাটনের একটি অংশ, যা কানাডিয়ান শিল্ডের উত্তর-পশ্চিম অঞ্চলে অবস্থিত। এটি হিয়ার্ন ডোমেইনের অন্তর্গত, যা ওয়েস্টার্ন চার্চিল প্রদেশ নামে পরিচিত।
কানাডার মানচিত্র অনুযায়ী, দেশের ভৌগোলিক কেন্দ্র এই হ্রদের ঠিক দক্ষিণে, এ অবস্থিত।
হ্রদটি সমুদ্রপৃষ্ঠ থেকে প্রায় ৮২ মিটার (২৬৯ ফুট) উচ্চতায় অবস্থিত। এর কাছাকাছি কিছু উল্লেখযোগ্য স্থান হলো:
ইয়াথক্যেড সেডিমেন্টারি বেসিন ইউরেনিয়াম, তামা এবং মলিবডেনাম-এর খনিজ সম্পদে সমৃদ্ধ। এখানে খনি অনুসন্ধানে গোল্ডকর্প কোম্পানির মালিকানা রয়েছে, যা প্রায় জমি দখলে রেখেছে।
গোল্ডকর্পের মালিকানাধীন হওয়ার কারণে, এই হ্রদটি সাধারণের জন্য উন্মুক্ত নয়।
হাটখোলা

হাতখোলা হল ভারতের পশ্চিমবঙ্গ রাজ্যের নদিয়া জেলার চাঁপড়া উপবিভাগের একটি গ্রাম। এটি বাংলাজি থেকে প্রায় ৯.২ কিমি এবং কৃষ্ণনগর জেলা সদর থেকে ২৭ কিমি দূরে অবস্থিত।
হাতখোলার মোট এলাকা ৬০২.৪৯ হেক্টর। এটি চাঁপড়া সমষ্টি উন্নয়ন ব্লকের অংশ এবং গ্রাম পঞ্চায়েত হিসেবে কাজ করে।
ভারতের ২০১১ সালের জনগণনা অনুযায়ী, হাতখোলার মোট জনসংখ্যা ৭১৬৪। এর মধ্যে পুরুষ সংখ্যা ৩৭৩৮ এবং মহিলা সংখ্যা ৩৪২৬। গ্রামের সাক্ষরতার হার ৫৭.২২%, যেখানে পুরুষ সাক্ষরতার হার ৫৮.৮৮% এবং মহিলা সাক্ষরতার হার ৫৫.৪০%।
মুখ্য অর্থনৈতিক কর্মকাণ্ডের জন্য নিকটবর্তী শহর হল কৃষ্ণনগর, যা প্রায় ১০ কিমি দূরে অবস্থিত। গ্রামে সরকারি ও বেসরকারি বাস পরিষেবা রয়েছে এবং ১০ কিমি ব্যাসার্ধে একটি রেলওয়ে স্টেশন উপলব্ধ।
হাতখোলা চাঁপড়া ব্লকের অধীনে গ্রাম পঞ্চায়েত হিসেবে কাজ করে। এটি নদিয়া জেলা প্রশাসনের অধীনে পরিচালিত। এটি রাজা মানিক রাম বসুর হাতখোলা রাজপরিবারের বাড়ি হিসেবে পরিচিত।
আল ইয়াউম

আল ইয়াউম (আরবি: اليوم; "দিন অথবা আজ") এটি সৌদি আরবের দামাম শহর থেকে প্রকাশিত একটি আরবি দৈনিক পত্রিকা, যা সাধারণভাবে সরকারপন্থী বলে ধারণা করা হয়। ১৯৬৫ সাল থেকে পত্রিকাটি নিয়মিত প্রকাশিত হচ্ছে।
১৯৬৫ সালে দামাম শহর থেকে "আল ইয়াউম" পত্রিকার যাত্রা শুরু হয়। শুরুতে এটি ছিল সাপ্তাহিক একটি আট পৃষ্ঠার ম্যাগাজিন। ধীরে ধীরে এর প্রকাশের সংখ্যা ও আকার বাড়তে থাকে, আর ১৯৭৮ সালে এটি দৈনিক পত্রিকায় রূপ নেয়। পত্রিকাটি দার আল ইয়াউম প্রিন্টিং ও প্রকাশনা সংস্থার মালিকানায় এবং তত্ত্বাবধানে প্রকাশিত হয়। আল ইয়াউম পত্রিকার কেন্দ্রীয় কার্যালয় দামামা শহরে।
আল ইয়াউম-এর প্রধান সম্পাদক হিসেবে হামিদ ঘুয়ারফি ১৯৮১ সাল পর্যন্ত দায়িত্ব পালন করেন; তবে সে বছর সৌদি সরকারের সমালোচনা করায় তিনি বরখাস্ত হন। এই পত্রিকার প্রাক্তন প্রধান সম্পাদকদের একজন ছিলেন উসমান আল ওমেইর, যিনি বর্তমানে উদারপন্থী আরবি সংবাদমাধ্যম ‘এলাফ’-এর প্রতিষ্ঠাতা ও মালিক। পত্রিকাটির প্রধান সম্পাদক হিসেবে মুহাম্মদ আবদাল্লাহ আল ওয়াইলও এক সময় দায়িত্বে ছিলেন।
দৈনিক পত্রিকাটি মধ্যপ্রাচ্যের প্রথম এবং বিশ্বের দ্বিতীয় সংবাদপত্র হিসেবে আইএফআরএ আইএসও সনদ লাভ করে। এটি মুদ্রণে শ্রেষ্ঠত্বের জন্য মধ্যপ্রাচ্যের প্রথম সংবাদপত্র হিসেবে আইএফআরএ এশিয়া পুরস্কার অর্জন করে। এছাড়াও, পত্রিকাটি মধ্যপ্রাচ্যের প্রথম সংবাদপত্র হিসেবে ওয়ান-ইফরা স্টার ক্লাব এবং কালার কোয়ালিটি ক্লাবের সদস্যপদ লাভ করে।
"আল ইয়াউম" পূর্বাঞ্চল প্রদেশের স্থানীয় পত্রিকা হওয়ায়, ১৯৭৯ সালের কাতিফ বিদ্রোহের আগে এই অঞ্চলের স্থানীয় জনগণের নেতিবাচক জীবনযাত্রার পরিস্থিতি সমালোচনামূলকভাবে তুলে ধরেছিল।
পত্রিকাটি মূলত দামাম এবং এর কাছাকাছি অঞ্চলের খবর প্রকাশ করে। এটি সৌদি আরব এবং পারস্য উপসাগরীয় আরব রাষ্ট্রগুলোর পাঠকদের আগ্রহের বিষয় আঞ্চলিক খবর, খেলার ইভেন্ট এবং সামাজিক সমস্যাগুলোও তুলে ধরে। পত্রিকাটি ২৮টি রঙিন এবং সাদাকালো পৃষ্ঠা সম্বলিত একটি বড় আকারের ট্যাবলয়েড বিন্যাসে প্রকাশিত হয়।
যদিও এই পত্রিকাটি স্থানীয় খবরের ওপর বেশি মনোযোগ দেয় এবং প্রধানত পূর্বাঞ্চলীয় প্রদেশেই এর প্রচার সীমাবদ্ধ, তবুও, এটি পারস্য উপসাগরীয় অঞ্চল জুড়ে বিস্তৃতভাবে বণ্টিত সরবরাহ করা হয়। এটি পূর্বাঞ্চলীয় প্রদেশের প্রধান শীর্ষস্থানীয় সংবাদপত্র।
১৯৭৫ সালে এই পত্রিকাটি ৬,০০০ কপি বিক্রি হয়েছিল। ধারণা করা হয়, ২০০৩ সালে ‘আল ইয়াউম’-এর প্রচার সংখ্যা ছিল ৮০,০০০ কপি। ২০০৭ সালে এর প্রচার সংখ্যা ছিল ১ লক্ষ ৩৫ হাজার কপি।
যদিও এই দৈনিকটিকে সরকারপন্থী হিসেবে বর্ণনা করা হয়, তবুও এর সংবাদদাতাদের বরখাস্ত ও গ্রেফতারের অভিজ্ঞতা রয়েছে। ১৯৮২ সালে এর একজন প্রতিবেদককে দুই বছরের জন্য আটক করা হয়েছিল। ওই বছরের মে মাসে সৌদি সরকার পত্রিকাটি বন্ধ করে দেয়। কারণ এর সাহিত্য সাময়িকী সৌদি আরবের কমিউনিস্ট পার্টি এবং আরব উপদ্বীপের সোশ্যালিস্ট অ্যাকশন পার্টির (হিজব আল-আমাল আল-ইশতিরাকি ফি আল-জাজিরা আল-আরাবিয়্যা) ঘনিষ্ঠ প্রগতিশীল ও বামপন্থী তরুণ লেখকদের মধ্যে জনপ্রিয় হয়ে উঠেছিল।
৪৮তম জাতীয় চলচ্চিত্র পুরস্কার (বাংলাদেশ)

৪৮তম জাতীয় চলচ্চিত্র পুরস্কার প্রদান করবে বাংলাদেশের তথ্য মন্ত্রণালয়। ২০২৩ সালে মুক্তিপ্রাপ্ত বাংলাদেশের শ্রেষ্ঠ চলচ্চিত্রগুলোকে সম্মানিত করতেই এই পুরস্কার দেওয়া হবে।
২০২৪ সালের ১৫ সেপ্টেম্বর একটি ১৩ সদস্যের জুরি বোর্ড ঘোষণা করা হয়। এর সভাপতির দায়িত্ব পালন করছেন তথ্য ও সম্প্রচার মন্ত্রণালয়ের অতিরিক্ত সচিব (চলচ্চিত্র)। বিলুপ্ত ঘোষিত বাংলাদেশ চলচ্চিত্র সেন্সর বোর্ডের ভাইস চেয়ারম্যান এই বোর্ডের সদস্য সচিব হিসেবে দায়িত্ব পালন করবেন। এছাড়াও, বাংলাদেশ ফিল্ম আর্কাইভ-এর মহাপরিচালক এবং তথ্য ও সম্প্রচার মন্ত্রণালয়ের চলচ্চিত্র শাখার প্রধানও বোর্ডে সদস্য হিসেবে রয়েছেন।
জুরি বোর্ডের অন্যান্য সদস্যদের মধ্যে রয়েছেন অভিনেতা ইলিয়াস কাঞ্চন, পরিচালক জাহিদুর রহমান অঞ্জন, সঙ্গীত পরিচালক প্রিন্স মাহমুদ, চিত্রগ্রাহক বরকত হোসেন পলাশ, অভিনেত্রী অপি করিম, এবং কণ্ঠশিল্পী নাজমুন মুনিরা ন্যান্সি। এ ছাড়া ঢাকা বিশ্ববিদ্যালয়র টেলিভিশন, ফিল্ম ও ফটোগ্রাফি বিভাগের সভাপতি এস এম ইমরান হোসেন এবং সাংবাদিক ওয়াহিদ সুজনও সদস্য হিসেবে রয়েছেন।
২০২৪ সালের ২৩ সেপ্টেম্বর ইলিয়াস কাঞ্চন জুরি বোর্ড থেকে পদত্যাগ করেন। তিনি সময়ের অভাব ও অন্যান্য ব্যস্ততার কথা উল্লেখ করে এই সিদ্ধান্ত নেন।
এন৪০১ (বাংলাদেশ)

জাতীয় মহাসড়ক ৪০১ যা টাঙ্গাইল–ময়মনসিংহ মহাসড়ক নামে পরিচিত, বাংলাদেশের একটি জাতীয় মহাসড়ক। মহাসড়কটি টাঙ্গাইল জেলার মধুপুরকে ময়মনসিংহের সাথে যুক্ত করেছে। এই মহাসড়কের মোট দৈর্ঘ্য ।
২০০৫–২০০৬ সালে সড়কের বাঁধের কাজ সম্পন্ন করা হয়। ২০১১ সালে সড়কে নতুন করে কার্পেটিং করা হয়। ২০২১ সালের ১ জুলাই মহাসড়কটির সংস্কার ও প্রশস্তকরণের কাজ শুরু হয়। এই প্রকল্পে ১ হাজার ১০৭ কোটি টাকা ব্যয় হয়েছে।
এই মহাসড়কে ৫টি সেতু ও ৩৪টি কালভার্ট রয়েছে। এর মধ্যে বক্স কালভার্ট ৩২টি ও পাইপ কালভার্ট ২টি।
বাংলাদেশ মাজলিসুল মুফাসসিরীন

বাংলাদেশ মাজলিসুল মুফাসসিরীন হলো বাংলাদেশ আলেমদের সমন্বয়ে গঠিত একটি সংগঠন। এই সংগঠনটি সারাদেশে জেলাভিত্তিক কমিটির মাধ্যমে কেন্দ্র থেকে পরিচালিত হয়। এর মাধ্যমে তরুণ ও নতুন আলেমদের দাওয়াতী কাজে যোগ্য করে তুলতে বিশেষ প্রশিক্ষণ দিয়ে থাকে। এছাড়াও সমসাময়িক প্রেক্ষাপটে ধর্মীয় ইস্যু নিয়েও কর্মসূচি পালন করে।
বাংলাদেশ মাজলিসুল মুফাসসিরীন ২০২০ সালে করোনাকালীন সময়ে দেশের কয়েকজন খ্যাতিমান সর্বজনশ্রদ্ধেয় আলেমগণের উদ্যোগে ২৪ অক্টোবর ঢাকায় একটি হলরুমে প্রতিষ্ঠিত হয়।
নন্দনগর

নন্দনগর (পূর্বনাম ঘাট) হলো ভারতের উত্তরাখণ্ড রাজ্যের চামোলি জেলার একটি তহশিল ও নগর পঞ্চায়েত। জেলার দক্ষিণ-মধ্যাঞ্চলে অবস্থিত তহশিলটি একটি সংযোগ সড়কের মাধ্যমে চার ধাম মহাসড়ক ও নন্দপ্রয়াগের সাথে যুক্ত।
২০১২ সালে উত্তরাখণ্ডের মুখ্যমন্ত্রী বিজয় বহুগুণা এই তহশিল প্রতিষ্ঠা করেন। নন্দনগর তহশিল মূলত একটি কৃষিপ্রধান এলাকা। এই এলাকার প্রধান কৃষিজ উৎপাদন হলো ধান, গম ও ভুট্টা। প্রাথমিকভাবে তহশিলের নাম “ঘাট” হলেও, স্থানীয়রা নাম পরিবর্তনের দাবি জানালে তহশিলের নাম পরিবর্তন করে “নন্দনগর” করা হয়।
এই তহশিলটি নিম্ন হিমালয় পর্বতশ্রেণির নিকটে অবস্থিত। নন্দা দেবীর একটি প্রাচীন মন্দির শহরটির নিকটে অবস্থিত। এখানে প্রায়শই অতিবৃষ্টিপাত এবং ভূমিধ্বসের ঘটনা ঘটে থাকে। তহশিলটি ঋষিকেশ-বদ্রিনাথ জাতীয় মহাসড়কের মাধ্যমে যুক্ত। মহাসড়ক থেকে একটি সংযোগকারী সড়ক নন্দপ্রয়াগ থেকে শুরু হয়ে নন্দনগরকে যুক্ত করেছে। নন্দনগরের সবচেয়ে নিকটবর্তী বিমানবন্দর দেরাদুনে অবস্থিত জলি গ্র‍্যান্ট বিমানবন্দর, যা শহর থেকে প্রায় ২৮০ কিলোমিটার দূরে অবস্থিত।
গৃহপালিত পশুর তালিকা

গৃহপালিত পশু বলতে মানুষের সাথে বসবাসযোগ্য প্রাণীদের বোঝায়। কোনো প্রাণীকে সম্পূর্ণভাবে গৃহপালিত হতে গেলে বেশিরভাগ ক্ষেত্রে তাকে তার বন্য পূর্বপুরুষের তুলনায় যথেষ্ট বংশগতীয়, আচরণগত ও অঙ্গসংস্থানগত পরিবর্তনের মধ্য দিয়ে যেতে হয়। তবে এমন গৃহপালিত পশুও রয়েছে যারা শত শত বছর ধরে কৃত্রিম নির্বাচনের মধ্য দিয়ে গেলেও তারা তাদের বন্য পূর্বপুরুষদের তুলনায় সামান্যই পরিবর্তিত হয়েছে। কোনো প্রাণীর মধ্যে কোনোকিছুর পরিবর্তনের হারের নেপথ্যে একাধিক কারণ রয়েছে, যদিও কোনো প্রাণীকে সর্বদা তার বন্য রূপ থেকে উন্নত করার আকাঙ্ক্ষা নাও থাকতে পারে। গৃহপালিতকরণ একটি ক্রমবর্ধমান প্রক্রিয়া, তাই কখন কোনো প্রাণী সম্পূর্ণভাবে গৃহপালিত হয়েছে তার কোনো সুনির্দিষ্ট সময়কাল নেই।
প্রত্ন-প্রাণিবিজ্ঞানে গৃহপালিত পশুদের তিনটি শ্রেণিতে ভাগ করা হয়:
এই তালিকায় গৃহপালিত পশুর পাশাপাশি গৃহপালিত করা হচ্ছে এমন পশু এবং শিকার ব্যতীত মানুষের সাথে নিবিড় সম্পর্ক রয়েছে এমন পশুও রয়েছে। অর্থাৎ এই তালিকায় গৃহপালিত, আধা-গৃহপালিত, অগৃহপালিত কিন্তু বাণিজ্যিক হারে প্রজননকৃত ইত্যাদি পশু রয়েছে।
আমাসিয়ার আমিরডোভলাট

আমিরদোভলাট আমাসিয়াতসি (; আনুমানিক ১৪২০–১৪৯৬), যাকে আমাসিয়ার আমিরদোভলাটও বলা হয়, ছিলেন ১৫শ শতাব্দীর একজন আর্মেনীয় চিকিৎসক ও লেখক। তিনি চিকিৎসা ও বিজ্ঞান সম্পর্কিত একাধিক গ্রন্থ রচনা করেছিলেন, যার কিছু পেশাদার পাঠকদের জন্য এবং কিছু সাধারণ মানুষের জন্য উদ্দেশ্য করা হয়েছিল। তাঁর সমস্ত রচনা মধ্যযুগীয় আর্মেনীয় ভাষায় লেখা হয়েছিল, যা এগুলোকে পণ্ডিতদের বদলে সাধারণ পাঠকের জন্য সহজলভ্য করেছিল।
আমিরদোভলাট আনুমানিক ১৪২০ সালে আমাসিয়ায় জন্মগ্রহণ করেছিলেন। তিনি ব্যাপকভাবে ভ্রমণ করেছিলেন। কনস্টান্টিনোপলে তিনি তাঁর অধিকাংশ রচনা সম্পন্ন করেছিলেন, যেখানে তিনি দ্বিতীয় মেহমেদের প্রধান চিকিৎসক হিসেবে দায়িত্ব পালন করেছিলেন।
তিনি ১৪৯৬ সালের ৮ই ডিসেম্বর আমাসিয়া বা বুরসায় মৃত্যুবরণ করেন।
আমিরদোভলাটের জীবনীতে, স্টেলা এ. ভারদানিয়ান নিম্নলিখিত কালপঞ্জিটি প্রদান করেছেন:
ভারদানিয়ান তাঁর প্রধান রচনাগুলোর তালিকা প্রদান করেছেন:
নূর উদ্দীন আল-বিতরোজী

নূর আল-দীন ইবনে ইসহাক আল-বিতরোজী (আরবি : نور الدين ابن إسحاق البطروجي, মৃত্যু আনু; ১২০৪), যিনি ল্যাটিন ভাষায় আলপেট্রাগিয়াস নামে পরিচিত, তিনি একজন আরব জ্যোতির্বিজ্ঞানী এবং আল-আন্দালুসের একজন কাজী ছিলেন। আল-বিতরোজী ছিলেন প্রথম জ্যোতির্বিজ্ঞানী যিনি টলেমীয় ব্যবস্থার বিকল্প হিসেবে সমকেন্দ্রিক গোলকের মডেল উপস্থাপন করেছিলেন, যেখানে গ্রহগুলি ভূ-কেন্দ্রিক গোলকের দ্বারা চালিত হত। তার মডেলের আরেকটি মূল দিক ছিল স্বর্গীয় গতির একটি ভৌত ​​কারণ প্রস্তাব করা। তার বিকল্প ব্যবস্থা ১৩শ শতাব্দীতে বেশিরভাগ ইউরোপে ছড়িয়ে পড়ে।
চাঁদের "আলপেট্রাগিয়াস" গর্তটির নামকরণ তার ইউরোপিয় নামে করা হয়েছে
তার জীবন সম্পর্কে তেমন কিছুই জানা যায় না, তবে বলা হয় তার নাম স্পেনের কর্ডোভার কাছের একটি অঞ্চল লস পেড্রোচেস (আল-বিতরাউস) থেকে এসেছে। তিনি ইবনে তুফায়েলের শিষ্য ছিলেন এবং ইবনে রুশদ এর সমসাময়িক ছিলেন ।
আল-বিতরোজী গ্রহের কক্ষপথের গতির উপর একটি তত্ত্ব প্রস্তাব করেছিলেন যেখানে তিনি মহাচক্র এবং উৎকেন্দ্রিক উভয়কেই এড়িয়ে চলতে চেয়েছিলেন এবং সমকেন্দ্রিক গোলকের ঘূর্ণনকে যৌগিক করে বিচরণশীল নক্ষত্রের অদ্ভুত ঘটনাগুলির জন্য ব্যাখ্যা চেয়েছিলেন। এটি ছিল তার পূর্বসূরি ইবনে বাজা এবং ইবনে তুফায়েলের দ্বারা প্রস্তাবিত গ্রহগত গতির ব্যবস্থার একটি পরিবর্তন। তিনি টলেমির গ্রহগত মডেল প্রতিস্থাপন করতে ব্যর্থ হন, কারণ তার কনফিগারেশনে গ্রহের অবস্থানের সংখ্যাসূচক ভবিষ্যদ্বাণী টলেমির মডেলের তুলনায় কম সঠিক ছিল কারণ অ্যারিস্টটলের সমকেন্দ্রিক গোলকের সাথে টলেমির মহাচক্রীয় মডেল ম্যাপ করা কঠিন ছিল।
ল্যাটিন অনুবাদের উপর ভিত্তি করে এটি প্রস্তাব করা হয়েছিল যে তার সিস্টেমটি আল-জারকালী দ্বারা বিকশিত স্থির নক্ষত্রের গতির সাথে মিলিত সিনিডাসের ইউডক্সাসের সিস্টেমের একটি আপডেট এবং সংস্কার। তবে, আন্দালুসীয় মহাজাগতিকদের ইউডক্সাসের কাজ সম্পর্কে জানা ছিল কিনা তা জানা যায়নি।
আল-বিতরোজীর পদ্ধতির একটি মৌলিক দিক হল স্বর্গীয় গতির ভৌত কারণ সম্পর্কে তার প্রস্তাব। তিনি "প্রেরণা" (প্রথম জন ফিলোপোনাস দ্বারা প্রস্তাবিত) এবং আবু আল-বারাকাত আল-বাগদাদীর শওক ("আকাঙ্ক্ষা") ধারণাটি একত্রিত করে ব্যাখ্যা করেন যে নবম গোলকে স্থাপিত প্রথম চালক থেকে অন্যান্য গোলকে শক্তি কীভাবে স্থানান্তরিত হয়, অন্যান্য গোলকের পরিবর্তনশীল গতি এবং বিভিন্ন গতি ব্যাখ্যা করে। তিনি অ্যারিস্টটলীয় ধারণার বিরোধিতা করেন যে প্রতিটি জগতের জন্য একটি নির্দিষ্ট ধরণের গতিশীলতা রয়েছে, পরিবর্তে একই গতিশীলতা উপচন্দ্র এবং স্বর্গীয় জগতে প্রয়োগ করা হয়।
ত্রয়োদশ শতাব্দীতে তার বিকল্প ব্যবস্থা ইউরোপের বেশিরভাগ অঞ্চলে ছড়িয়ে পড়ে, এবং ষোড়শ শতাব্দী পর্যন্ত তার ধারণাগুলির বিতর্ক এবং খণ্ডন অব্যাহত ছিল। নিকোলাস কোপার্নিকাস ডি রেভোলিউশনিসিতে নিকৃষ্ট গ্রহের ক্রম সম্পর্কে তত্ত্ব আলোচনা করার সময় তার ব্যবস্থার উল্লেখ করেছিলেন
আল-বিতরোজীর কিতাব আল-হায়া (আরবি: 'كتاب الهيئة , রোমান ভাষায়: গঠনের বই) রচনা করেন, যেখানে টলেমির "আলমাজেস্টের" সমালোচনা ভৌত দৃষ্টিকোণ থেকে উপস্থাপন করা হয়েছিল। এটি ত্রয়োদশ থেকে ষোড়শ শতাব্দীর মধ্যে ইউরোপে সুপরিচিত ছিল এবং শিক্ষাবিদদের মধ্যে টলেমির আলমাজেস্টের একটি বৈধ বিকল্প হিসেবে বিবেচিত হত
এই কাজটি মাইকেল স্কট ১২১৭ সালে ল্যাটিন ভাষায় De motibus celorum নামে অনুবাদ করেন (প্রথম মুদ্রিত ১৫৩১ সালে ভিয়েনায়)। মুসেস ইবনে তিব্বন ১২৫৯ সালে এটি মধ্যযুগীয় হিব্রুতে অনুবাদ করেন।
জোয়ার-ভাটার উপর একটি বেনামী গ্রন্থও রয়েছে (Escorial MS ১৬৩৬, তারিখ ১১৯২), যাতে আল-বিতরোজী থেকে ধার করা উপাদান রয়েছে।
ফয়সাল বিন সত্তাম আল সৌদ

ফয়সাল বিন সত্তাম আল সৌদ (; জন্ম ১৯৭০) তিনি একজন সৌদি ব্যবসায়ী, আইনজীবী ও কূটনীতিবিদ, যিনি ২০১৭ সালের মে মাস থেকে ইতালিতে সৌদি আরবের রাষ্ট্রদূত হিসেবে দায়িত্ব পালন করছেন। তিনি সৌদি রাজপরিবার ‘আল সউদ’-এর সদস্য এবং সৌদি আরবের প্রতিষ্ঠাতা বাদশাহ আবদুল আজিজের নাতি।
প্রিন্স ফয়সাল ১৯৭০ সালে তায়িফ শহরে জন্মগ্রহণ করেন। তিনি আবদুল আজিজের পুত্র সত্তামের চতুর্থ সন্তান। তার ভাই আবদুল আজিজ বিন সত্তাম রয়্যাল কোর্টে উপদেষ্টা হিসেবে দায়িত্ব পালন করছেন।
প্রিন্স ফয়সাল রিয়াদে তাঁর প্রাথমিক শিক্ষা সম্পন্ন করেন। তিনি রিয়াদের কিং সৌদ বিশ্ববিদ্যালয় থেকে আইন বিষয়ে স্নাতক ডিগ্রি অর্জন করে ১৯৯১ সালে সেখান থেকে স্নাতক হন। তিনি ১৯৯৫ সালে যুক্তরাষ্ট্রের ম্যাসাচুসেটস অঙ্গরাজ্যের ক্যামব্রিজে অবস্থিত হার্ভার্ড ল স্কুল থেকে আইন বিষয়ে স্নাতকোত্তর ডিগ্রি অর্জন করেন।
সৌদি আরবে ফিরে আসার পর প্রিন্স ফয়সাল ২০০১ সাল পর্যন্ত রিয়াদের কিছু বেসরকারি আইন সংস্থায় কর্মরত ছিলেন। এরপর তিনি এক বছর জেনেভায় বিশ্ব বাণিজ্য সংস্থায় কাজ করেন। ২০০২ সাল থেকে তিনি ব্যবসায়িক কর্মকাণ্ড শুরু করেন। তিনি জিম হোল্ডিং নামের একটি প্রতিষ্ঠানের মালিক, যার প্রধান কার্যালয় রিয়াদে। প্রতিষ্ঠানটি পরিবহন, টেকসই উন্নয়ন ও প্রযুক্তি, খাদ্য ও পানীয়, এবং রিয়েল এস্টেটসহ বিভিন্ন খাতে কাজ করে।
২০১৭ সালের মে মাসে প্রিন্স ফয়সালকে ইতালিতে রাষ্ট্রদূত হিসেবে নিযুক্ত করা হয়, মন্ত্রিপর্যায়ের এই পদে তিনি রায়েদ খালিদ ক্রিমলির স্থলাভিষিক্ত হন। ২১ জুন ২০১৮ সালে তিনি ইতালি, মাল্টা ও সান মারিনোতে সৌদি আরবের রাষ্ট্রদূত হিসেবে আনুষ্ঠানিক স্বীকৃতি লাভ করেন। তিনি পূর্ণক্ষমতাপ্রাপ্ত বিশেষ দূত ও রাষ্ট্রদূত।
প্রিন্স ফয়সাল মোহাম্মদ বিন নাওয়াফ আল সৌদের জামাতা এবং তাঁর চার সন্তান রয়েছে। তিনি ইংরেজি ভাষায় দক্ষতা অর্জন করেছেন।
দিমিত্রো জাজিউ

দিমিত্রো জাজিউ (ইউক্রেনীয় Дмитро Зайців; ১৭ ফেব্রুয়ারি ১৮৯৭ – ডিসেম্বর ১৯৭৬) একজন ইউক্রেনীয় এবং ব্রাজিলীয় কীটতত্ত্ববিদ ছিলেন। অনেক গুবরে পোকা আবিষ্কারের জন্য এবং তার সংগ্রহের জন্য তিনি উল্লেখযোগ্য। তিনি ইউক্রেনের ভেলিকা মিখাইলিভকাতে জন্মগ্রহণ করেন এবং রিও ডি জেনিরো, ব্রাজিলে মারা যান। তিনি "নিওট্রপিক্যাল লংহর্ন বিটলের দুটি নতুন গণ এবং প্রজাতি (কোলিওপটেরা সেরাম্বিসিডি) [১৯৫৭] এবং" "রিও ডি জেনিরোর লংহর্ন বিটলের গবেষণায় অবদান (কোলিওপটেরা সেরাম্বিসিডি) [১৯৫৮]", এর লেখক। তিনিই প্রথম "অ্যাডেসময়েডস" এবং "সিউডোগ্রামমোপসিস", পাশাপাশি "বেরাবা অ্যাঙ্গাস্টিকোলিস" এবং "মায়নোক্রোমা সাবাউরোসাম", সহ আরও অনেক প্রজাতির বর্ণনা দেন।
জেড৭৪০৯ (বাংলাদেশ)

জেলা সড়ক ৭৪০৯ বা ভেড়ামারা রেলওয়ে স্টেশন–ভেড়ামারা ফেরি ঘাট সড়ক বা ভেড়ামারা–লালন শাহ ব্রিজ রোড কুষ্টিয়া জেলার ভেড়ামারা উপজেলায় অবস্থিত বাংলাদেশের একটি জেলা সড়ক। সড়কটির মোট দৈর্ঘ্য ।
ভেড়ামারা শহরে সড়কটি হাসপাতাল রোড রোড নামে পরিচিত। এই সড়কের পাশে ভেড়ামারা পাওয়ার প্লান্ট, গঙ্গা-কপোতাক্ষ সেচ প্রকল্প, ভেড়ামারা সরকারি পাইলট মডেল উচ্চ বিদ্যালয় ও ভেড়ামারা রেলওয়ে স্টেশন অবস্থিত।